Doubts: Νέα στοιχεία για τους θανάτους 300 βρεφών Βρετανών στην Κύπρο\nΝέα στοιχεία για τους θανάτους 300 βρεφών Βρετανών στην Κύπρο\nΤην περίοδο 1958-1965\nΕκτός Κύπρου πέθαναν τα 300 βρέφη, αλλά για άγνωστους λόγους μεταφέρθηκαν και τάφηκαν στο νησί.\nΛευκωσία: Εκτός της επικράτειας της Κυπριακής Δημοκρατίας και εκτός των βρετανικών Βάσεων του νησιού συνέβησαν οι θάνατοι των 300 βρεφών που βρίσκονται θαμμένα σε βρετανικά κοιμητήρια στη Δεκέλεια και στην Επισκοπή.\nΤην υπόθεση είχε αποκαλύψει στις 27 Οκτωβρίου 2010 ο «Φ» συγκλονίζοντας τόσο το παγκύπριο όσο και τη βρετανική κοινή γνώμη.\nΣήμερα ο «Φ» είναι σε θέση να αποκαλύψει, σύμφωνα με αποκλειστικές πληροφορίες του, ότι έρευνα που διενεργήθηκε από τη διοίκηση των Βάσεων στην Κύπρο έδειξε πως οι θάνατοι των βρεφών έγιναν στο εξωτερικό και για άγνωστους λόγους μεταφέρθηκαν και τάφηκαν στο νησί.\nΗ ίδια έρευνα κατέδειξε ότι σε κανένα αρχείο της εποχής 1957 και εντεύθεν, δεν αναφέρονται τέτοια περιστατικά.\nΠάντως, φαίνεται πως ούτε και η βρετανική κοινή γνώμη πρόκειται να μάθει, τουλάχιστον τα επόμενα χρόνια, τι ακριβώς κρύβεται πίσω από την πρωτοφανή υπόθεση, κι αυτό, γιατί η εξήγηση βρίσκεται μάλλον σε έγγραφα του βρετανικού στρατού, που χειρίστηκε το ζήτημα χωρίς εμπλοκή της Πολιτικής Διοίκησης των Βάσεων στην Κύπρο και προφανώς, χωρίς την εμπλοκή κάποιας άλλης υπηρεσίας του βρετανικού κράτους.\nΝέα στοιχεία για τους θανάτους 300 βρεφών Βρετανών...


Στην Κω ο Α. Καλαθιανάκης-Μίλησε για Αεροδρόμιο-ΔΗΦΟΔΩ-Ryanair κ.α - kalymniansvoice.com\nΚυριακή, 07 Απρ 2013 - 11:21:23\nΣτην Κω ο Α. Καλαθιανάκης-Μίλησε για Αεροδρόμιο-ΔΗΦΟΔΩ-Ryanair κ.α\nΤην πρώτη του επίσκεψη εργασίας στην Κω πραγματοποίησε το πρωί του Σαββάτου ο Αντιπρόεδρος του ΕΒΕΔ κ. Καλαθιανάκης Άγγελος\nτονίζοντας την συχνή παρουσία του στην Κω το επόμενο διάστημα και νιώθοντας όπως μας είπε μεγάλη ευθύνη που διαδέχτηκε τον Γιώργο Χαλκιδιό.\nΟ κ.Καλαθιανάκης σημείωσε μεταξύ άλλων πως οι επιχειρήσεις περνούν μεγάλη κρίση ενώ τώρα έχουν και την απειλή της κατάργησης του θεσμού του επιμελητηρίου αν και δεν επιβαρύνουν τον κρατικό προϋπολογισμό. Ταχρήματα αυτά όπως είπε προέρχονται από τα μέλη και μετατρέπονται σε δράσεις για αυτούς.\nΥπάρχουν είπε συζητήσεις με την easyjet ενώ για την ryanair είπε ότι ξεκίνησαν νωρίτερα οι πτήσεις και υποστήριξε ότι η συμφωνία που έγινε με το ΕΒΕΔ ήταν πολύ καλή.\nΓια το θέμα ιδιωτικοποίησης του αεροδρομίου είπε πως δεν υπάρχουν 150 εκατομμύρια ευρώ ως εγγυητική επιστολή για να συμμετέχει το ΕΒΕΔ στον διαγωνισμό όμως γίνεται προσπάθεια συνεργασίας με αυτούς που διεκδικούν το αεροδρόμιο. Τον ρωτήσαμε να μας δώσει κάποια ονόματα όμως δεν μπορεί ακόμα να τα δώσει στην δημοσιότητα. Στόχος πάντως είναι το ΕΒΕΔ να συμμετέχει στο σχήμα.\nΟ κ. Καλαθιανάκης ζήτησε να στηρίζουμε τα ντόπια προϊόντα και κυρίως τους ντόπιους παραγωγούς μας.\nΓια το θέμα του ΔΗΦΟΔΩ είπε ότι το ΕΒΕΔ παραμένει στη θέση του που είναι η πλήρης κατάργηση του. Περιμένουν τις αρμόδιες αποφάσεις αλλά μέχρι τότε το ΕΒΕΔ ζητάει πλήρη εικόνα από τους Δήμους για το που διατίθενται τα χρήματα αυτά.\nΟ κ. Γιαλλίζης σε μία μικρή τοποθέτηση του σχετικά με το ξεκίνημα του τουρισμού φέτος είπε ότι δεν τον ευχαριστεί καθόλου η εικόνα της πόλης αυτή τη στιγμή στο νησί.


Ήξερες ότι το παιδί σου μπορεί να ξεκινήσει αγγλικά από τα δύο του; - all4mama\nΑρχική » Παιδί » Εκπαίδευση » Ήξερες ότι το παιδί σου μπορεί να ξεκινήσει αγγλικά από τα δύο του;\nΉξερες ότι το παιδί σου μπορεί να ξεκινήσει αγγλικά από τα δύο του;\nΠολύ συχνά οι γονείς αναρωτιούνται ποια είναι η κατάλληλη ηλικία για να ξεκινήσει το παιδί τους την Αγγλική γλώσσα.\nΌσο νωρίτερα ξεκινήσει το παιδί σας τα Αγγλικά τόσο πιο γρήγορα θα τα κατακτήσει.\nΗ δυνατότητα αφομοίωσης μιας δεύτερης γλώσσας από ένα δίχρονο είναι σχεδόν μαγική!\nΆλλωστε τα παιδιά από πολύ νωρίς, από την ηλικία των 2-3 ετών διαθέτουν μια φυσική γλωσσική ευφυΐα που ωστόσο χρειάζεται τη στήριξη των γονιών του και ερεθίσματα για να ευδοκιμήσει.\nΈρευνες έχουν δείξει ότι μετά τα 5 χρόνια αυτή η τεράστια δυνατότητα αφομοίωσης μιας ξένης γλώσσας σταδιακά "κλειδώνει".\nΜετά τα δέκα χρόνια, και εφόσον το παιδί δεν έχει έρθει σε επαφή με τουλάχιστον μια ξένη γλώσσα, θα χρειαστεί περισσότερη προσπάθεια και πολλές ώρες φροντιστήριο.\nΣύμφωνα άλλωστε με την παιδαγωγική αρχή της «μέγιστης δυνατής έκθεσης στη γλώσσα», ο μαθητής που θα εκτεθεί όσο το δυνατόν περισσότερο στη γλώσσα, θα αναπτύξει τις κατάλληλες δεξιότητες, ώστε να οδηγηθεί αποτελεσματικότερα στην κατάκτησή της.\nΣτα Εκπαιδευτήρια “Ο Πλάτων” η γνωριμία με το δίγλωσσο πρόγραμμα, γίνεται ήδη από τον Παιδικό Σταθμό με 1 ώρα διδασκαλίας Αγγλικών την ημέρα.\nΗ ενασχόληση των παιδιών με τα Αγγλικά ξεκινά από την ηλικία των δυο ετών καθώς μαθαίνουν τη γλώσσα με βιωματικό τρόπο, μέσα από παιχνίδια, τραγούδια και παραμύθια.\nΣε αυτήν την τόσο σημαντική περίοδο της ζωής τους, στα πρώτα χρόνια, δίνονται στα παιδιά όλα τα εφόδια για να ανταποκριθούν σ’ έναν παγκοσμιοποιημένο κόσμο, χωρίς όμως να στερηθούν τίποτα από το πολιτισμό και την κουλτούρα της χώρα τους.\nΣτο Προνήπιο και το Νήπιο, υπάρχει η δυνατότητα επιλογής δίγλωσσου τμήματος, όπου τα παιδιά διδάσκονται τη γλώσσα 2,5 ώρες την ημέρα.\nΤο πρόγραμμα συνεχίζεται και στις υπόλοιπες βαθμίδες έως και την Α’ Λυκείου, με τις μισές σχεδόν ώρες του προγράμματος στα Αγγλικά (partial immersion programme).\nΜετά την Α’ Λυκείου ανοίγονται στους μαθητές οι επιλογές του IB Diploma, για σπουδές στο εξωτερικό ή του Φροντιστηριακού Προγράμματος Πανελληνίων εξετάσεων.\nΤο δίγλωσσο μάθημα αναπτύσσεται μέσα από δύο παράλληλες και αλληλοσυμπληρούμενες προσεγγίσεις: την προσέγγιση «Μαθαίνω τη Γλώσσα» και την προσέγγιση «Μαθαίνω με τη Γλώσσα».\nΓια περισσότερες πληροφορίες μπείτε στο platon.gr ή στο 210 6611793-4\nekpaideutiria platon, platon.gr, αγγλικα απο τα δυο, διγλωσσο προγραμμα, εκπαιδευτηρια ο πλατων\nΒίντεο δείχνει την διαδικασία της καισαρικής τομής με τον πιο απλό και προσιτό τρόπο & γίνεται (όχι άδικα) viral\nΠατουσάκια έξω λοιπόν: 3 λόγοι που είναι καλό τα παιδιά να περπατούν ξυπόλυτα!


Τουλάχιστον 22 νεκροί από τον σεισμό στην Άτσεχ της Ινδονησίας — ΣΚΑΪ (www.skai.gr)\nΑκόμα 210 άνθρωποι τραυματίστηκαν, ενώ περισσότερα από 1.500 κτίσματα καταστράφηκαν.\nΠορτογαλία: Δεν δείχνει «πόρτα» στον Πόρτας ο Κοέλιου\nΔημοσίευση: 03/07/2013 - 07:32 Τελευταία ενημέρωση: 03/07/2013 - 07:32\nΤουλάχιστον 22 άνθρωποι έχασαν τη ζωής τους και 210 τραυματίστηκαν από τον σεισμό των 6,1 βαθμών της κλίμακας Ρίχτερ που έπληξε την Τρίτη την επαρχία Άτσεχ της Ινδονησίας, όπως ανακοίνωσε την Τετάρτη αξιωματούχος της υπηρεσίας διαχείρισης καταστροφών.\nΠερισσότερα από 1.500 κτήρια και κατοικίες καταστράφηκαν.\nΣωστικά συνεργεία έχουν αποσταλεί στις περιοχές Μπένερ Μεριάχ και στην κεντρική Άτσεχ, οι οποίες υπέστησαν τα σοβαρότερα πλήγματα από το σεισμό.\nΗ σεισμική δόνηση είχε εστιακό βάθος μόλις 10 χιλιόμετρα, έχοντας επίκεντρο το δυτικό άκρο της νήσου Σουμάτρα, στην επαρχία Άτσεχ.\nΙνδονησία: Ένα παιδί σκοτώθηκε από σεισμική δόνηση 6,1 Ρίχτερ\nTags: σεισμός, Ινδονησία, Άτσεχ


Στην πολιτική λέγεται και ένστικτο αυτοσυντήρησης. Ενεργοποιείται σχεδόν ανακλαστικά όταν ο πολιτικός ή το πολιτικό κόμμα νιώθει ότι απειλείται ο ζωτικός του χώρος. Στο σημείωμα αυτό δεν εξετάζεται αν ο απόστρατος Φραγκούλης Φράγκος συνιστά όντως απειλή για το κόμμα της Νέας Δημοκρατίας και τον Κυριάκο Μητσοτάκη.\nΌλα γνωστά ήταν. Οι «Ανεξάρτητοι Ελληνες» έχουν στην ιδρυτική τους διακήρυξη την θέση πως δεν δέχονται ονομασία της γειτονικής χώρας που περιέχει τον όρο Μακεδονία. Το ήξερε ο Καμμένος όταν έτρεχε πρωί-πρωί μετά τις εκλογές του Γενάρη στο γραφείο του Τσίπρα, το ήξερε και ο Τσίπρας που τον υποδεχόταν. Για το δεύτερο κρατώ μια αμφιβολία διότι εκείνο τον καιρό κανείς δεν συζητούσε το συγκεκριμένο θέμα και δεν νομίζω ότι ενδιαφερόταν ο Τσίπρας για τις διακηρύξεις των ΑΝΕΛ...\nΣτο θέμα της ονομασίας της ΠΓΔΜ, ο υπουργός Εθνικής Άμυνας προσπαθεί να πετύχει και να μην τα σπάσει με τον κ. Τσίπρα αλλά, ταυτόχρονα, να «κάνει και τα κορδελάκια του», όπως έλεγε και η Τζένη Καρέζη στην ταινία «Δεσποινίς διευθυντής»…\nΕπιτέλους, λευτεριά στο καζίνο!\nΗ εγχώρια πολιτική ελίτ αντί να καταδικάσει τα όσα είπε - κατόπιν εορτής - ο κ. Ντάισελμπλουμ, ψηφίζει μέτρα που ευνοούν ξένους επενδυτές δένοντας χειροπόδαρα τους εργαζόμενους\nΟ γίγαντας επί της Παιδείας Ζουράρις, το διέπραξε πάλι.


ΠΓΥ Hρακλής (Α-472) - Ξύλινα Τείχη - Shipfriends\n(2002, ex- Highland Navigator, Victor)\nMarch 9, 2020 in Ξύλινα Τείχη\nΔεύτερο πλοίο Γενικής Υποστήριξης για τον Πολεμικό μας Στόλο, συνεχίζεται η σπουδαία προσφορά από την οικογένεια Π. Λασκαρίδη στις Ένοπλες Δυνάμεις της χώρας\nΜετά το πρώτο πλοίο Γενικής Υποστήριξης «ΑΤΛΑΣ Ι», το οποίο δώρισε η οικογένεια Λασκαρίδη στο Πολεμικό Ναυτικό τον Δεκέμβριο του 2019, σήμερα ο σημαντικός Ναυτέλληνας Πάνος Λασκαρίδης και η οικογένειά του προβαίνουν στη δωρεά ενός ακόμη νεότερου, μεγαλύτερου και ισχυρότερου πλοίου. Το νέο πλοίο, το οποίο φέρει το όνομα «VICTOR», είναι μήκους 85 μέτρων και εκτοπίσματος 4.500 τόνων, κατασκευής 2002. Είναι μεγαλύτερο από το «ΑΤΛΑΣ Ι» και αναμένεται να ενταχθεί στη δύναμη του Πολεμικού Ναυτικού αμέσως μετά το Πάσχα 2020, μετονομαζόμενο σε «ΗΡΑΚΛΗΣ».\nπηγή ΝΑΥΤΙΚΑ ΧΡΟΝΙΚΑ\nΕδώ και λίγες μέρες βρίσκεται στο ναύσταθμο Σαλαμίνας το πλοίο γενικής υποστήριξης Victor, το οποίο θα πάρει το όνομα Ηρακλής και είναι το δεύτερο πλοίο που δωρίζει η οικογένεια του κ. Λασκαρίδη!\nEdited March 26, 2020 by JohnR730\n2 yr proud_ionian changed the title to Δωρεά του ΠΓΥ Hρακλής, από την Οικογένεια Λασκαρίδη στο Πολεμικό Ναυτικό\n1 yr Nick the Greek changed the title to ΠΓΥ Hρακλής (Α-472)


Επιστρέφει ο Ρούντι Φερνάντεθ - Ρεάλ Μαδρίτης - SPORT 24\nΕπιμέλεια: Γιάννης Σταυρουλάκης Δημοσίευση: 08 Μαρ. 2016 16:43\nΟ Ρούντι Φερνάντεθ υποβλήθηκε σε επέμβαση στη μέση στις 3 Δεκεμβρίου, τις τελευταίες ημέρες προπονείται μαζί με τους συμπαίκτες του ενώ θα πάρει χρόνο συμμετοχής για πρώτη φορά έπειτα από τρεις μήνες την Κυριακή (13/3).\nΟ Ρούντι Φερνάντεθ ταλαιπωρήθηκε από σοβαρό πρόβλημα στη μέση κι έτσι υποβλήθηκε σε επέμβαση στις 3 Δεκεμβρίου, απουσιάζοντας από τα τελευταία 31 παιχνίδια της Ρεάλ σε όλες τις διοργανώσεις: 15 στη Liga Endesa, 13 στην Euroleague και 3 στο Copa del Rey.\nO Ισπανός γκαρντ-φόργουορντ των πρωταθλητών Ευρώπης προπονείται τις τελευταίες ημέρες μαζί με τους συμπαίκτες του ενώ αναμένεται να πάρει χρόνο συμμετοχής για πρώτη φορά έπειτα από τρεις μήνες την Κυριακή (13/3), στην εντός έδρας αναμέτρηση με την Ανδόρα.\nΘεωρητικά ο Ρούντι είναι έτοιμος να αγωνιστεί στο ματς της Παρασκευής (11/3, 19:45) με τη Ζάλγκιρις στο Κάουνας ωστόσο ο Πάμπλο Λάσο δεν πρόκειται να ρισκάρει σε ένα ματς όπου η "Βασίλισσα" θέλει τη νίκη ώστε να παραμείνει σε τροχιά πρόκρισης στα playoffs της Euroleague.\nΦέτος ο Φερνάντεθ πρόλαβε να αγωνιστεί μόλις σε επτά ματς στην κορυφαία διασυλλογική διοργάνωση, έχοντας 10 πόντους, 3.3 ριμπάουντ και 2.3 ασίστ μ.ό. ενώ η επιστροφή του έρχεται στο πιο κρίσιμο σημείο για τη Ρεάλ που έχει ρεκόρ 5-4 στον ΣΤ' όμιλο.


,Το παράξενο Κάστελ Ντελ Μόντε της Ιταλίας\nHome,μυστήρια,Το παράξενο Κάστελ Ντελ Μόντε της Ιταλίας\nΑΕΤΟΣ 8:42 μ.μ. 16 Αυγ 2016 0 σχόλια\nΗ κατασκευή του ξεκίνησε το 1240 μ.Χ. με εντολή του Φρειδερίκου Β” και ολοκληρώθηκε μια δεκαετία αργότερα.Είναι πλήρως ευθυγραμμισμένο με την Ανατολή και τη Δύση και υπάρχει απόλυτη συμμετρία στα σχέδια του.Το «Κάστρο Ντελ Μόντε» ή διαφορετικά «κάστρο του βουνού» είναι το μεγαλύτερο που χτίστηκε την περίοδο εκείνη και δεν μοιάζει με τα κλασσικά μεσαιωνικά κάστρα της Ιταλίας. Παραπέμπει σε πολιτισμούς της Ανατολής και της Ευρώπης και έχει πολλά γοτθικά στοιχεία.\nTo γεγονός ότι στο εσωτερικό του δεν υπάρχουν τάφροι, αποθήκες και στάβλοι, φανερώνει ότι δεν κατασκευάστηκε για να κατοικηθεί. Δεν βρίσκεται σε σημείο στρατηγικής σημασίας, καθώς τριγύρω του δεν υπάρχει τίποτα.Το μυστήριο σχετικά με τη λειτουργία του εντείνεται από τα ακριβή σχέδια κατασκευής του. Είναι πλήρως ευθυγραμμισμένο με την Ανατολή και τη Δύση και υπάρχει απόλυτη συμμετρία στα σχέδια του.


4+ μυστικά που δένουν τα ζευγάρια! | Staxtopouta\nBy staxtopouta ΣΧΕΣΕΙΣ Αύγουστος 26, 2020\nΤι είναι τελικά αυτό που ξεχωρίζει ένα πολύ αγαπημένο ζευγάρι, ένα ζευγάρι που ο ένας έχει φτιαχτεί για τον άλλο, ένα ζευγάρι που έχει προοπτικές για να αντέξει μέσα στο χρόνο;Μην είναι οι πολλές δημόσιες εκδηλώσεις αγάπης;Μην είναι οι κομπασμοί και οι δηλώσεις »εμείς δεν θα χωρίσουμε ποτέ»; 1. Τα πολύ αγαπημένα ζευγάρια, δεν χωρίζουν για ψύλλου πήδημα! Αν στην πρώτη δυσκολία λέτε αντίο, αν ξυπνάτε στραβά και λέτε δεν ρίχνουμε κι ένα χωρισμό σήμερα, η σχέση σας δεν θα μπορούσε να χαρακτηριστεί αγαπησιάρικη.Τα πολύ αγαπημένα ζευγάρια δεν καταφεύγουν ποτέ σε τέτοιες μεθόδους εκφοβισμού ή απλά με τον τρόπο αυτό πιστεύετε πως θα αποφύγετε τη ρουτίνα στη σχέση, προσοχή: την ιστορία με τον βοσκό με τα πρόβατα και το λύκο! Κάποια στιγμή ο χωρισμός δεν θα διαρκέσει μια μερούλα αλλά θα είναι οριστικός. Αν μάλιστα εσύ συνηθίζεις να τον χωρίζεις, μην ξεχνάς πως σύντομα θα βαρεθεί ακόμα κι αυτό το παθιάρικο της επανασύνδεσης. 2. Τα πολύ αγαπημένα ζευγάρια κάνουν μαζί διακοπές/ ολιγοήμερες ή για περισσότερες μέρες. Τον παρακαλάς να πάτε ένα ρημαδιασμένο τριήμερο στα χιόνια με κουπόνι από deal site και επιμένει πως δεν έχει χρόνο. Λες θα είναι πολυάσχολος ας κανονίσουμε καλοκαιρινές διακοπές. Έλα όμως που το καλοκαίρι θέλει να κάνει »ζωάρα» με τους κολλητούς από Μύκονο- Πάρο- Σκιάθο, που ούτε ο ρεπόρτερ Τσίλι να ήταν σε… ρεπορτάζ. Βέβαια, για εσάς τα δυο, χρόνια τώρα δεν υπάρχει ποτέ χρόνος για διακοπές. Άσε που δεν του βγαίνουν και τα χρήματα. Τα αγαπημένα ζευγάρια πάντα έχουν χρόνο για διακοπές, ξεκούραση, έξοδο, ακόμα κι αν πνίγονται στη δουλειά, ακόμα κι αν δεν τους περισσεύουν λεφτά (το κάμπινγκ να είναι καλά). Και μην αναρωτιέσαι τι προσφέρουν τάχα οι έξοδοι και οι διακοπές: αναμνήσεις- κοινές, αγαπησιάρικες αναμνήσεις. 3. Τα πολύ αγαπημένα ζευγάρια τα πάνε μια χαρά με τις δεσμεύσεις! Κάθε άνθρωπος μπροστά σε μια αλλαγή στην ζωή του – είτε αυτό λέγεται » κάνω σχέση, παντρεύομαι, συγκατοικώ, αρραβωνιάζομαι, κάνω παιδιά- παθαίνει ένα πρώτο σοκ. Ένας άνθρωπος που έχει βρει το άλλο του μισό (όπως είπε πρόσφατα και ο Νίνο) ξεπερνά το σοκ γρήγορα. Αντίθετα, έχουμε δει πολλές φορές κορίτσια που δεν ξέρουν αν θέλουν να είναι σε σχέση γιατί τάχα θέλουν να δώσουν έμφαση στην καριέρα τους, αγόρια που παθαίνουν αλλεργία όταν τους μιλάς για συγκατοίκηση και γάμο (αλλά μπορεί να παντρευτούν στον ένα μήνα την επόμενη από εσένα), ζευγάρια που είναι μαζί γιατί βολεύονται έτσι μέχρι να βρεθεί κάτι καλύτερο. Μην γελιέσαι. Ζούμε τη ζωή ετούτη μια φορά και καλό είναι το άτομο που το έχουμε δίπλα μας να το θέλουμε πολύ και να θέλουμε να κάνουμε τα πάντα μαζί του. 4. Τα πολύ αγαπημένα ζευγάρια δεν ανταλλάσσουν βαριές κουβέντες ακόμα και πάνω στο μεγαλύτερο καυγά. Ακόμα και ο Ρομέος με την Ιουλιέτα, ένα καυγαδάκι θα το είχαν κάνει. Δεν υπάρχει ζευγάρι που να μην τσακώνεται, λιγότερο ή περισσότερο. Αυτό δεν σημαίνει όμως πως πάνω στον καυγά, θα επιτρέψετε να ειπωθούν πράγματα που δεν ξεχνιούνται εύκολα. Όσο καλύτερη επικοινωνία έχετε ως ζευγάρι, τόσο πιο δύσκολα θα πείτε κουβέντες που δεν πρέπει, επάνω στον καυγά. Τα πολύ αγαπημένα ζευγάρια: -Λένε Σ’ αγαπώ συχνά και το εννοούν – Χαίρονται με την ευτυχία των γύρω τους. – Δεν χρειάζεται να κάνουν μόστρα τον έρωτα τους. -Θυμούνται ακριβώς την μέρα που γνωρίστηκαν και μπορούν να διηγηθούν την ιστορία αγάπης τους- κάνοντάς την ενδιαφέρουσα, ακόμα κι αν είναι ό,τι πιο βαρετό έχεις ακούσει. Δείτε επίσης: 8 Αποτυχημένες συμβουλές τις μαμάς για τις σχέσεις!5 Λόγοι για να έχεις σχέση με ένα ζώδιο Πηγή:filenades.gr\nPrevious articleΕΧΕΙΣ ΔΕΣΜΟ Ή ΌΧΙ;ΤΙ ΘΑ ΚΑΝΕΙΣ ΤΟΥ ΑΓΙΟΥ ΒΑΛΕΝΤΙΝΟΥ;\nNext article5 Μημύματα που δεν πρέπει να του στείλεις ποτέ!


ΤΟ ΔΗΛΙΟΝ: Νίκη της Δημοκρατίας: Ο εκβιασμός απέτυχε, αλλά η δόση έρχεται!\nΜέχρι και λίγα λεπτά πριν αρχίσει το συμβούλιο των αρχηγών, αν δεν υπήρχε η συναίνεση Σαμαρά, η χώρα υποτίθεται ότι θα κατέρρεε, δεν θα εκταμίευε, θα πτώχευε, θα έβγαινε από το ευρώ. Αυτόν τον κίνδυνο επέσειε ακόμα και η επίτροπος κυρία Δαμανάκη, κατά τρόπο που ανάγκασε ακόμα και την ίδια την Ευρωπαϊκή Επιτροπή να την αδειάσει.\nΚι όμως, αμέσως μετά το συμβούλιο, παρά το γεγονός ότι η αντιπολίτευση δεν «έσπασε», όλα αυτά, χάθηκαν ως δια μαγείας…\nΑλλά, υπάρχει και κάτι ακόμα σοβαρότερο, βαρύ και θεσμικό.\nΤο πιο κρίσιμο στο χθεσινό συμβούλιο των αρχηγών ήταν ότι δεν επικράτησε η με κάθε μέσο επιχειρούμενη πολύ επικίνδυνη στρέβλωση της δημοκρατικής αρχής και του πολιτεύματος. Ποια; Ότι η κυβέρνηση κυβερνά, αλλά η αντιπολίτευση έχει την ευθύνη της πορείας της χώρας!\nΑν περνούσε το αδιανόητο και πρωτοφανές αυτό σκεπτικό, που υπό την ευθεία εκβιαστική απειλή πτώχευσης και εξόδου από την ευρωζώνη και την υφέρπουσα απειλή δημοψηφισμάτων και εκλογών αναπτύχθηκε με φοβερή πίεση τις προηγούμενες ημέρες, θα αποτελούσε πολύ σοβαρό πλήγμα για τη δημοκρατία.\nΑυτό, ελπίζει κανείς ότι το κατανοούν πλέον όλοι. Και, τουλάχιστον από αυτή την άποψη, ο αρχηγός της Νέας Δημοκρατίας, με τη στάση του που κράτησε μέχρι τέλους, κέρδισε κάτι σημαντικό όχι τόσο για τον εαυτό του, αλλά για τον τόπο και τη δημοκρατία.\nΔεν υπάρχει αμφιβολία ότι ο Γιώργος Παπανδρέου δέχεται τεράστιες πιέσεις. Αλλά από ποιον τις δέχεται; Μα κυρίως από τον εαυτό του και την εξαιρετικά προβληματική, αναποτελεσματική κυβέρνησή του όπου τα λόγια περισσεύουν, αλλά οι πράξεις απουσιάζουν. Αυτοί είναι που απέτυχαν, ενάμιση χρόνο μετά σε εκείνα που υπέγραψαν. Δεν απέτυχε κανείς άλλος. Και σε αυτό το γεγονός βασίζονται οι εξωτερικές πιέσεις.\nΑν δεν είχαν αποτύχει, ούτε συναίνεση θα εκβιαζόταν με αυτό τον τρόπο, ούτε καμιά δόση θα κινδύνευε να χαθεί, που, όπως προκύπτει τώρα, δεν κινδύνευε. Δικαιούται λοιπόν ο καθένας να αναρωτηθεί, μήπως και η δήλωση του ΔΝΤ για την μη πληρωμή, ήταν του τύπου «δεν συζητούμε με το ΔΝΤ» ενώ ο υπόδικος Στρος Καν τους «κάρφωσε» τελικά ότι… συζητούσαν και μάλιστα από πολύ νωρίς…\nΑς τα αφήσουν λοιπόν αυτά τα τεχνάσματα και ας στραφούν, έστω και τώρα, στον άλλο δρόμο: στην επαναδιαπραγμάτευση. Ας αξιοποιήσουν τα όπλα που ερήμην της κυβέρνησης αποκτούμε, όπως, λ.χ., την παρέμβαση κορυφής των ΗΠΑ, από τον ίδιο τον πρόεδρο Ομπάμα, που, στη Ντοβίλ ζήτησε ανοιχτά από τους ευρωπαίους να στηρίξουν την Ελλάδα, έστω και για τους δικούς του λόγους.\nΌταν έχεις τέτοια «χαρτιά» και δεν τα χρησιμοποιείς, ε, κάτι δεν πάει καλά. Και στις διαπραγματεύσεις του με τους δανειστές, που είναι πράγματι πολύ δύσκολες, να στηριχθεί στο γεγονός ότι η αντιπολίτευση δεν εκβιάζεται, αντί να την κατηγορεί και να μεταφέρει απλώς στο εσωτερικό, σαν διαγγελέας, τα τελεσίγραφα.\nΑναρτήθηκε από Δηλιος στις 9:20 π.μ.


Ονειρoπολώ [?]: Αυγούστου 2011\n‘’Ακόμα κι αν φύγεις…Για το γύρο του κόσμου..\nΘα' σαι πάντα δικός μου.. Θα είμαστε πάντα μαζί..\nΚαι δε θα μου λείπεις.. Γιατί θα 'ναι η ψυχή μου…Το τραγούδι της ερήμου..\nΠου θα σ' ακολουθεί..\nΤα ήσυχα βράδια...Η Αθήνα θ' ανάβει...Σαν μεγάλο καράβι..\nΠου θα 'σαι μέσα κι εσύ….’’\nΜια φορά κι έναν καιρό, ήταν ένα αγοράκι κι ένα κοριτσάκι, τα οποία δεν πίστευαν στην τύχη, αλλά στην μοίρα. Άνοιξαν τα χέρια τους και είδαν κάτι εκπληκτικό. Είχαν τις ίδιες γραμμές. Όχι τις λεπτές, όχι τις λεπτομέρειες.. Αλλά στα βασικά ήταν συνυφασμένες. Ήταν παιδιά όμως και βρίσκονταν κάπου εκεί, στην σάρκα που φούσκωνε στην βάση των δακτύλων.. Μόλις στην αρχή. Αντίθετα από τα άλλα νεαρά ζευγαράκια, αυτά ήταν πραγματικά ερωτευμένοι, αλλά αυτός ο έρωτας τους χώριζε και τους έριχνε στις αντίθετες άκρες του κόσμου πριν ξανασμίξουν τελικά. Οι γραμμές τους ήταν τόσο συνδεδεμένες.. Μέσα στις παλάμες τους υπήρχε τόση αγάπη και μίσος. Ποτέ μην υποτιμάτε το μίσος. Μπορεί να ενώσει το ίδιο άρρηκτα δυο ανθρώπους…\nΈνα μικρό δάκρυ, από αυτά που δεν φαίνονται.. Τα βουβά..\nΈνας οδυνηρός αποχαιρετισμός.\nΤα χέρια μου τρέμουν πάνω στο πληκτρολόγιο.. Θέλω τόσο πολύ να εκφράσω τι ακριβώς νιώθω.. Αλλά δεν ξέρω τι ακριβώς νιώθω.\nΟι ανάσες έγιναν πάνω από μία..\nΈνα ελάττωμα μου είναι ότι συνειδητοποιώ καταστάσεις αργά. Και πιστέψτε με είναι απαίσιο.\nΣτην αρχή νομίζω ότι ‘’μα ναι το πήρα καλά τελικά. Δεν το περίμενα.’’ Κάτι που φυσικά δεν ισχύει.\nΓιατί γνωρίζω τις καταστάσεις, αλλά το μυαλό μου δεν λέει να τις αποδεχτεί. Μέχρι φυσικά η συνειδητοποίηση των καταστάσεων να σε χτυπήσει σαν τούβλο στο κεφάλι, και να κάνεις καινούριες φιλίες με τα χαρτομάντιλα και παγωτό.\nΔεν ξέρω λοιπόν πως θα νιώσω όταν ακούσω το βουητό του πλοίου.. Ή όταν το δω να απομακρύνεται.\nΌταν αγαπάς κάποιον κάνεις θυσίες. Συμβιβάζεται και υποχωρείς.\nΉ μάλλον προχωράς.\nΈχεις συνηθίσει να αγαπάς με ένα συγκεκριμένο τρόπο και τώρα είσαι υποχρεωμένος να αγαπάς αλλιώς…\nΚάτι όμως που μου είπε μια ψυχή και με βοήθησε ήταν ότι πρέπει να φανταζόμαστε την αγάπη, να την χωράμε σε ένα μαύρο πλαίσιο.. Και να την ζωγραφίζουμε οι ίδιοι.. Χρησιμοποιώντας όποια χρώματα θέλουμε, κάνοντας όσους συνδυασμούς θέλουμε.. Γιατί αγάπη, δεν υπάρχει. Εμείς την δημιουργούμε.. Ανάλογα με το άτομο που έχουμε δίπλα μας και μας εμπνέει..\nΚαλό ταξίδι λοιπόν. Και να προσέχεις.\nΧριστούγεννα κάτω από το δικό μας, ολόδικο μας δέντρο.\nΑναρτήθηκε από ήλι στις 7:43 π.μ.\nΠερίεργο πράγμα ο ύπνος.\nΑπό τότε που θυμάμαι τον εαυτό μου να παλεύει με τα θέλω, δεν μπορώ να παραδεχτώ πως κοιμήθηκα, έλιωσα στον ύπνο, αφέθηκα…\nΆγχος ίσως αγανάκτηση, περιέργεια και ανυπομονησία να φταίνε.\nΉμουν πάντα από την φύση μου αναίσθητη. Ότι είναι να γίνει θα γίνει είπα, και ότι γίνει, μας αρέσει δεν μας αρέσει, περνάει. Ίσως για λίγο, ίσως για πολύ..\nΜα τι έχω πάθει;;;\nΤην ανακούφιση να πέφτεις στο κρεβάτι και να αφήνεις το κεφάλι σου να βουλιάζει στο πουπουλένιο μαξιλάρι, το σώμα σου να ξεμουδιάζει αργά, βασανιστικά αλλά ανακουφιστικά χωρίς να σκέφτεσαι τίποτα, τίποτα τίποτα, μόνο το κενό, ούτε αυτό μπόρεσα να κάνω ποτέ. Με έπαιρνε πάντα πάνω από ώρα να αποφασίσουν τα μάτια μου να κλείσουν και να αποδράσουν από την γκρίζα πραγματικότητα. Ανέλυα τα πάντα.. Από τον καυγά με την κολλητή μου, τις υστερίες της μαμάς. Ας μην πολυλογώ όμως.\nΣου χρωστάω ένα μεγάλο ευχαριστώ, εσένα αγάπη μου, γιατί είμαι σίγουρη πως και αυτό το βράδυ όπως και το προηγούμενο όπως και το επόμενο εύχομαι, δεν θα σκεφτώ. Δεν θα σκάσω, δεν θα πάρω ούτε μια βαθιά ανάσα.\nΑπλά θα κοιμηθώ.\nΑναρτήθηκε από ήλι στις 3:29 μ.μ.\nΤι συμβαίνει όταν ένας άνδρας και μια γυναίκα συγχέουν τον Έρωτα με το Πάθος; Τι συμβαίνει όταν αναζητώντας τον ιδανικό Έρωτα –που θεωρούμε ό,τι είναι πηγή της τέλειας ευτυχίας για τον καθένα από εμάς- σκοντάφτουμε πάνω στην τρέλα και την αγωνία του ερωτικού πάθους; Έρωτες μοιραίοι , πάθη ανεξέλεγκτα, που προκαλούν ζήλια, δάκρυα, αίμα, αυτοκτονίες, φόνους..\nΟ ερωτευμένος πολλές φορές φτάνει στα άκρα προκειμένου να μη χάσει την πολύτιμη αγάπη του άλλου μισού. Μήπως τελικά είναι τρέλα ο έρωτας; Μια αρρώστια; Ένα δηλητήριο;\nΜπορεί η αγάπη να είναι αποκύημα του έρωτα;\nΑναρτήθηκε από ήλι στις 5:04 π.μ.\nΚαι δηλαδή τι ΠΡΕΠΕΙ να νιώθεις όταν τελειώνει μια σχέση;\nΌλοι κάθονται και σε πρίζουν για το τι είναι σωστό και το τι λάθος χωρίς να ξέρουν οι ίδιοι ποιο είναι αυτό. Στην τελική κανένας δεν είναι λάθος και κανένας σωστός. Όλοι έχουν από την πλευρά τους ένα άλλοθι στο έγκλημα που διαπράττουν. Αλλά τι πρέπει να νιώθεις;\nΕγώ προσωπικά κατέληξα στο δοκιμασία.\nΣου πήγαιναν όλα μια χαρά, και η ζωή, το σύμπαν, σου έδωσε μία σφαλιάρα να σε δοκιμάσει. Να σε περάσει από μια δοκιμασία που βγήκα άτρωτη. Κάτι όμως που σε ανεβάζει ψυχικά γιατί βλέπεις πως έδωσες τον αγώνα σου. Τον καλύτερο σου εαυτό.\nΑφού ξεπεραστεί το στάδιο του τι στο διάολο νιώθω, περνάς στο στάδιο του ποιος τελικά νίκησε. Πάντα θα υπάρχει ένας νικητής και ένας χαμένος. Για μια ιστορία που πάντα καταφέρνει να έχει απρόβλεπτο τέλος.\nΌχι, όχι. Όχι σαν τις ταινίες. Αυτές έχουν happy end. Υπάρχει όμως χαμένος; Νιώθω το μυαλό μου κολλημένο. Τα μάτια μου θολά. Είναι άραγε η κούραση ή δάκρυα; Το στόμα μου στεγνό, ανίκανο να μιλήσει. Φοβούμενο μήπως πεί κάτι και τα χαλάσει όλα. Ποια όλα, τα εναπομείναντα καλύτερα.\nΦοβάμαι. Φοβάμαι πως στα κομμάτια που έχουν απομείνει δεν μπορέσουν να συσσωρευτούν όλες οι αναμνήσεις. Όλες οι στιγμές. Μα ναι τώρα το συνειδητοποιώ. Μπορεί όντως το σύμπαν να μου επιφυλάσσει κάτι. Δεν εννοώ καλό τέλος. Αυτό είναι στα δικά μας χέρια. Εννοώ την αίσθηση ότι μάλιστα, κέρδισα!\nΜα έμαθα να αγαπάω.\nΕίναι και αυτό μέρος της αγάπης. Αυτό σημαίνει να αγαπάς κάποιον πραγματικά. Αν τον αγαπάς πραγματικά τον βλέπεις σαν προέκταση του εαυτού σου. Δεν τον αγαπάς απλώς γι αυτό που είναι για εσένα. Αγάπη είναι να ξέρεις πότε να παραιτείσαι.\nΕίμαι σίγουρη πια. Δεν έχασα. Δεν είμαι η χαμένη.\nΆλλωστε οι χαμένοι δεν είναι ποτέ πραγματικά χαμένοι. Πολλοί θα τους προσφέρουν συχνότατα πολύ καλή αμοιβή για τον ρόλο του χαμένου. Μια προσφορά που δεν θα έκανα ποτέ οι πραγματικοί νικητές. Και θα την δέχονταν μόνο οι πραγματικοί χαμένοι.\nΑναρτήθηκε από ήλι στις 9:32 π.μ.\nΓια ποιόν λόγο κολλάνε όλοι με το καλοκαίρι δεν μπορώ να καταλάβω. Εμένα πάλι, πιο πολύ με γοήτευε ο χειμώνας. Το φθινόπωρο ίσως.. Η γοητεία της μελαγχολίας και συγχρόνως της ζεστασιάς που εμπνέει, να φταίει. Ίσως πάλι να φταίει το γεγονός ότι περνάω χάλια το καλοκαίρι αυτό.\nΑπό που άραγε να ξεκινήσω;\nΣτον χρόνο που θα έπρεπε να έχω και δεν έχω;\nΣτην συνειδητοποίηση του ‘’όλα συμβαίνουν για κάποιο λόγο’’ κι όμως, και ο λόγος και η κατάληξη είναι χάλια;\nΣτα ίδια και τα ίδια;\nΣτην διάθεση που όσο πάει χαλάει;\nΣτα πρόσωπα που θα έπρεπε να είναι δίπλα σου και δεν είναι ή και ακόμα στα πρόσωπα που είχες δίπλα σου, αλλά πλέον δεν είναι πάλι, και θα έδινες τα πάντα να είναι;\nΤην αίσθηση να είσαι μόνος ενώ έχεις τόσους γύρω σου.\nΤο χειρότερο είναι οτι δεν περιμένω απάντηση.\nΓι’ αυτό λέω, ας έρθει ο χειμώνας.Να περάσει και αυτός ο χρόνος.\nΚαι η ώρα βέβαια.\nΕίναι ύπουλη ..Τη μια πάει γρήγορα την άλλη αργά…Σαν να σε μισεί και να πατάει πάνω στην αδυναμία της στιγμής σου…τικ τακ…τικ τακ…\nΞαφνικά κλίνεις τα μάτια και βλέπεις τους δείκτες να γυρίζουν, να γυρίζουν, να γυρίζουν…και μετά, τίποτα.\nΝτριιιιιιιιιν. ’’Όχι..’’ good morning honey. Ναι.. Άνοιξες τα μάτια και αντικρίζεις πάλι τα ίδια.. Να άλλη μια μέρα.. Ίδια σε πολλά.. φωνές τσιριδες υστερίες…\n- τι ζητάς?\n- Την ησυχία μου.\n- Δεν θα την έχεις.\n- Άλλος ένας χρόνος έμεινε.\n- Άντε! και πως θα περάσει;\n- Αυτό το ξέρω.\nΚαι ναι αυτό θα πει καθημερινότητα.. να περιμένεις κάτι. δεν ξέρεις τι…άλλος ένας χρόνος είναι και θα περάσει. Εμείς; θα περάσουμε;;;\nΤι ονειρεύεσαι; Εγώ την Αθήνα το βράδυ…Με την φωτισμένη ακρόπολη…Την Ερμού γεμάτη με κόσμο…Τον κόσμο που δεν σε νοιάζει ποιος είναι και δεν τους νοιάζει ποιος είσαι…(αν το αγόρι σου σε έκανε τάρανδο, αν πέρασες το proficiency , ή τι μάρκα ήταν το φόρεμα που φόρεσες στο πάρτι το περασμένο Σάββατο) το καυσαέριο…τα διόδια στην εθνική τις συζητήσεις το βράδυ με το Μαρακι.…ωραία η Μυτιλήνη..\nΑλλά σαν την Αθήνα….\nΆλλος ένας χρόνος έμεινε..\nΑναρτήθηκε από ήλι στις 5:48 π.μ.\nΚαι τι γίνεται όταν σε απογοητεύει κάποιος; Κάποιος που αγαπάς και ενώ τον είχες, γύρισες ο κεφάλι και τον έχασες.\n--Σκηνή # 1\nΧτυπιέσαι κλαις οδύρεσαι. Έχεις ρημάξει το λοβε ρέιντιο και έχεις καταναλώσει όλο το ράφι με τα σοκολατοειδή στο σούπερ μάρκετ και δεν σου καίγεται καρφί για τις θερμίδες που κατανάλωσες.\nΕντάξει, στεναχωριέσαι, κλαψουρίζεις λιγάκι αλλά μαζεύεσαι.\nΜαζεύεις τα κομμάτια σου και προχωράς.\nΌπως όταν βλέπεις ένα σίριαλ και ξαφνικά στο σημείο που περίμενες σε όλη την σειρά να δεις, τσουπ, βάζει διαφημίσεις. Ε λοιπόν είσαι και εσύ τώρα σε διαφημίσεις. Γιατί εσύ έκανες ότι έπρεπε. Ήσουν εκεί και περίμενες συνέχεια. Μια συνέχεια που δεν σου επέτρεψαν να ζήσεις.Διαλύοντας μια σχέση που δεν ανταποκρίνεται στις αξιοθρήνητες, εξωπραγματικές φαντασιώσεις του.\nΚαι εκεί που νομίσεις ότι είσαι άτρωτη σε σπάει σαν ενοχλητική κλωστή που κρέμεται από τον γιακά του. Και συνειδητοποιείς ότι τον αγαπάς, αλλά δεν είσαι πλέον ερωτευμένη μαζί του. Η αγάπη, απλή λιτή απύθμενη είναι αυτή που απομένει όταν ξεθωριάζει ο έρωτας. Όταν νοιάζεσαι για κάποιον και θες την ευτυχία του αλλά δεν τρέφεις καμιά αυταπάτη γι αυτόν. Μπορεί αυτό το είδος αγάπης να μην είναι τόσο συναρπαστικό και παθιασμένο σαν αυτό που ξεθωριάζει με τον καιρό. Σαν όλα αυτά που σε ξετρελαίνουν, αλλά τελικά, είναι το μόνο είδος αγάπης που μετράει πραγματικά.\nΕπέλεξα το νο 2.\nΉσουν αρκετά έξυπνος για να ξέρεις τι είχες. Αλλά αρκετά Βλάκας για να μπορέσεις να το κρατήσεις.\nΑναρτήθηκε από ήλι στις 7:27 π.μ.


Χαλάρωση γυναικείων γεννητικών οργάνων • e-steki\nO hotter έγραψε: στις 14:09, 06-09-09:\nΈχω μια αρκετά προσωπική απορία\nΤα... γεννητικά όργανα "χαλάνε" με τη χρήση? Όσο κωμικό και να ακούγεται, μου δημιουργήθηκε αυτή η απορία . Ειδικά, η σκέψη μου πρωτοξεκίνησε από τα γυναικεία γεννητικά όργανα. Συγκεκριμένα σε όλες τις κοπέλες που είχα κατά το παρελθόν, παρατηρούσα μια σταδιακή ... χαλάρωση στα χείλη του αιδοίου. Και αναφέρομαι και σε παρθένες και σε μη...\nΕίναι γνωστό ότι δεν είναι όλες οι ίδιες, και το μέγεθος διαφέρει από κοπέλα σε κοπέλα, αλλά έχω παρατηρήσει ότι με τον καιρό ότι "ανοίγουν". όλες οι κοπέλες τους, πριν κάνουμε κάτι είχαν καιρό να έχουν σεξουαλική επαφή. Δεν ξέρω αν δεν θα παρατηρούσα κάτι τέτοιο σε κάποια που είχε πρόσφατη σεξουαλική επαφή πριν από εμένα.\nΣυγγνώμη για το ακατάλληλο του περιεχομένου, αλλά δεν ήξερα που αλλού να ρωτήσω\nH Κακή Επιρροή εχμ... είπε γεια ...κι έγραψε: στις 15:44, 06-09-09:\nΓια τι ηλικίες συζητάμε?\nΔεν ξέρω βέβαια τι συμβαίνει γενικώς σε όλες τις γυναίκες αλλά δεν έχω παρατηρήσει κάτι τέτοιο στον εαυτό μου\nόπως ήταν... είναι ... νομίζω!\nΦαντάζομαι βέβαια ότι με το πέρας του χρόνου, όπως χαλαρώνει παράδειγμα το στήθος κι από εκεί που είναι στητό και περήφανο, πλέον τσεκάρει αν είναι ζεστή η σούπα, είναι πιθανό να χαλαρώνει και το αιδοίο\nΟμως και πάλι.... δεν έχω ξανακούσει κάτι παρόμοιο\nΠιθανολογώ ότι απλά πρόκειται για διαφορετικότητα στη γυναικεία ανατομία\nΑν έβλεπες την ίδια κοπέλα σήμερα και μετά από 5 χρόνια, τότε μόνο θα μπορούσαμε ίσως να βγάλουμε πιο ασφαλή συμπεράσματα\nΒέβαια, κάποιος που ξέρει σίγουρα, ίσως επίσης μας διαφωτήσει\nO hotter έγραψε: στις 15:53, 06-09-09:\nΊσως πάλι είναι μόνο ιδέα μου, τι να πω...\nO Dark_kronos . έγραψε: στις 16:21, 06-09-09:\nΜε αυτην την λογικη ιεροδουλες και πορνοσταρ θα επρεπε μετα απο καπιο χρονικο διαστημα να ειναι τοσο χαλαρες που να μην γινεται η πραξη...\nΔεν ξερω, μου ακουγετε λιγο ακυρο.... Αλλα παλι, γιατι οχι;...\nH Isiliel Salus populi suprema lex esto έγραψε: στις 16:42, 06-09-09:\nΔιότι η περιοχή στο περίνεο έχει μύες. Λογικά λοιπόν συμβαίνει ότι με όλους τους μύες του σώματος:\nΌσο περισσότερο τους γυμνάζεις τόσο περισσότερο σφίγγουν και δυναμώνουν...\nΘαρρώ πως σωστά σου ακούγεται άκυρο.\nH underwater έγραψε: στις 16:52, 06-09-09:\nΑυτό που έχω συζητήσει και με άλλες κοπέλες είναι ότι, αν κάποια γυναίκα δεν κάνει σεξ για 1 διάστημα ξέρω εγώ 6 μηνών, μετά ο κόλπος ''κλείνει'' και την 1η φορά που θα ξανακάνει σεξ θα υπάρχει 1 'α δυσκολία και στενότητα. Στην πορεία ''ανοίγει''. Νομίζω ότι αυτό εννοεί ο συνφορουμίτης μας.\nΚακή Επιρροή, Vkey, love_angel\nO hotter έγραψε: στις 19:18, 06-09-09:\nΠράγματι ίσως συμβαίνει αυτό που γράφει η underwater τελικά και αρχικά υποεκτιμώ το μέγεθος, ενώ μετά αποκτά τη φυσιολογική του μορφή. Ευχαριστώ όλους για τις απαντήσεις\nO epote ) έγραψε: στις 19:36, 06-09-09:\n1) τα μικρα χειλη ειναι οιστρογονοαξερτωμενα, μεγαλωνουν κατα τη διαρκεια της ζωης της γυναικας (οπως η μυτη και τα αυτια αλλωστε), εξου και φαινεται να "χαλαρωνουν" they dont απλα μεγαλωνουν. Btw το ιδιο παθαινουν και τα αγορακια και σακουλιαζουν τα αχεμ γκουχ γκουχ\n2) δεν χαλαρωνει ο κολπος μηχανικα, ειναι χαζο αυτο, εκτος αν νομιζεις οτι αν τρως μεγαλες μπουκιες θα μεγαλωσει το στομα σου. Μετα απο πολυ καιρο αποχης η κοπελα ειναι λογικο να ειναι αγχομενη και ξεσυνηθησμενη οπερ εχει αυξημενο μυικο τονο στη περιοχη, οσο πιο πολυ σεξ κανει και χαλαρωσει το μυαλουδακι της θα χαλαρωσει και ο κολπος της.\nΜελιώ, QsLv, Isiliel\nΤο τελευταίο του μήνυμα δημοσιεύτηκε 27-11-12 στις 21:21.\nΤο τελευταίο του μήνυμα δημοσιεύτηκε 29-03-11 στις 14:58.


Φανατικός θαυμαστής του Μπομπ Ντίλαν αγόρασε το σπίτι που έζησε τα παιδικά του χρόνια - ΡΑΔΙΟ ΑΝΑΜΝΗΣΕΙΣ\nΕδώ και πάνω από 50 χρόνια είναι θαυμαστής του Ντίλαν. «Ο Μπομπ Ντίλαν μπήκε στη ζωή μου το φθινόπωρο του 1961, όταν ήμουν στο Πανεπιστήμιο του Ουισκόνσιν στο Μάντισον» είχε δηλώσει, πριν δύο χρόνια, στο Artful Living. «Κάποιοι από τους φίλους μου ήταν απ' τη Νέα Υόρκη και τον είχαν δει να παίζει - αυτό, πριν κυκλοφορήσει το πρώτο του άλμπουμ.\nΈνας απ' αυτούς μου έδειξε άρθρο που είχε γράψει ο Ρόμπερτ Σέλτον στους Τάιμς της Νέας Υόρκης, με μια πολύ θετική κριτική αφότου τον είχε δει να παίζει στο Gerdes Folk City στο Γρίνγουιτς Βίλατζ. Αρκετούς μήνες μετά\n, αγόρασα το πρώτο του άλμπουμ όταν κυκλοφόρησε στις αρχές του 1962».\nΦανατικός θαυμαστής του Μπομπ Ντίλαν αγόρασε το σπίτι που έζησε τα παιδικά του χρόνια Reviewed by dimitris on Ιουλίου 18, 2019 Rating: 5


Ο ΧΑΦΙΕΣ: Η συντριβή είναι θέμα χρόνου…\nΗ συντριβή είναι θέμα χρόνου…\nΑπό αριστερά οι δεξαμενές είναι περιορισμένες και σφραγισμένες πλέον μετά την «κωλοτούμπα” του 2015. Από δεξιά ο Αλέξης Τσίπρας πρέπει να πείσει το πλέον δύσκολο τμήμα του εκλογικού σώματος που περιλαμβάνει τη ΔΗΣΥ, την ΕΚ, το Ποτάμι και το τμήμα αυτών που λόγω αποστροφής προς τον ΣΥΡΙΖΑ ψηφίζει τη Ν.Δ. του κεντροδεξιού φιλελεύθερου Κ. Μητσοτάκη. Μιλάμε για ένα 15-20% ψηφοφόρων που αυτοπροσδιορίζονται σαν σοσιαλδημοκράτες, κεντρώοι και φιλελεύθεροι στους οποίους δύσκολα ο ΣΥΡΙΖΑ και ο κ. Τσίπρας μπορούν να βρουν ευήκοα ώτα.\nΗ συντριβή παραμένει θέμα χρόνου… Στην οικονομία και το χρηματιστήριο το προεξοφλούν ήδη, απλά κάποιοι επιθυμούν να καθυστερήσει για να επωφεληθούν περισσότερο των συνθηκών «μαύρης” αγοράς που έχουν δημιουργηθεί…


Ο ...ΡΟΖ ΟΚΤΩΒΡΙΟΣ\nΈφτασε εκείνος ο μήνας του χρόνου που πολλές γυναίκες βάζουν καρδιές στον τοίχο τους\nστα μέσα κοινωνικής δικτύωσης καθώς ο Οκτώβριος είναι αφιερωμένος στην ενημέρωση και ευαισθητοποίηση για την πρόληψη και αντιμετώπιση του καρκίνου του μαστού.\nΔράση που πολλές βρίσκει αντίθετες καθώς θεωρούν ότι είναι σημαντικότερο να κάνουν όλες οι γυναίκες τον τακτικό ετήσιο έλεγχό (μαστογραφία και υπέρηχο) συστηματικά έτσι ώστε αν κάτι δεν πάει καλά να το ανακαλύψουν και να το πολεμήσουν εγκαίρως.\nΓεγονός είναι ότι ο καρκίνος του μαστού, που σύμφωνα με την Ελληνική Αντικαρκινική Εταιρεία, υπολογίζεται ότι πλήττει περισσότερες από 7.500 γυναίκες κάθε χρόνο στη χώρα μας, στις κοινωνίες με δυτικό τρόπο ζωής είναι η πιο συχνή κακοήθεια στο γυναικείο πληθυσμό. Επίσης, ο αριθμός των νέων περιστατικών καρκίνου μαστού παγκοσμίως θα ξεπεράσει τα επόμενα χρόνια τον αντίστοιχο του καρκίνου του πνεύμονα, καθιστώντας τον έτσι τον υπ’ αριθμό ένα καρκίνο γενικώς.\nΓεγονός είναι επίσης ότι η πρόληψη αποτελεί την καλύτερη θεραπεία αφού στο σύνολο των διαγνώσεων, 6% των Ελληνίδων το οποίο υποβάλλεται σε προληπτικό έλεγχο (αυτοεξέταση, υπέρηχο, μαστογραφία) το μαθαίνει έγκαιρα σε πρώιμο στάδιο αντιμετωπίζοντάς τη νόσο με επιτυχία, ενώ στην Ευρώπη το αντίστοιχο ποσοστό ξεπερνά το 60%. Πράγματι σε όσο πιο αρχικό στάδιο βρεθεί η κακοήθεια τόσο επηρεάζεται η πρόγνωση. Έτσι, ένας καρκίνος που θα βρεθεί σε Στάδιο Ι, η επιβίωση του πλησιάζει το 100%, ενώ ένας όγκος Σταδίου IV έχει επιβίωση που πλησιάζει το 20-25%.\nΚρίνεται επομένως αναγκαίο να γίνεται μια μαστογραφία από την ηλικία των 40 ετών μια φορά το χρόνο ή το αργότερο κάθε 18 μήνες. Για τις γυναίκες όμως ηλικίας 50-75 ετών, δηλαδή μετά την εμμηνόπαυση, είναι απαραίτητος ο ετήσιος μαστογραφικός έλεγχος.


Σταϊκούρας: Αφήνουμε πίσω την πολιτική & οικονομική αβεβαιότητα | ΥΔΡΟΓΕΙΟΣ 106,9 FM\nΣταϊκούρας: Αφήνουμε πίσω την πολιτική & οικονομική αβεβαιότητα\nΕκτενή συνέντευξη του υπουργού Οικονομικών Χρήστου Σταϊκούρα φιλοξενεί η γερμανική εφημερίδα Handelsblatt, ενόψει της επίσκεψης του πρωθυπουργού Κυριάκου Μητσοτάκη στο Βερολίνο. «Προσδοκώ ότι στις συνομιλίες μας με την καγκελάριο Άνγκελα Μέρκελ και τον αντικαγκελάριο και υπουργό Οικονομικών Όλαφ Σολτς θα ενισχυθεί η αμοιβαία εμπιστοσύνη μας.\nΕπίσης, πιστεύω ότι η επίσκεψη θα μας βοηθήσει να βρούμε κοινές λύσεις για τη μελλοντική αρχιτεκτονική της ευρωζώνης» τονίζει ο κ. Σταϊκούρας, απαντώντας στην ερώτηση της Handelsblatt, σχετικά με το ποιες είναι οι δικές του προσδοκίες από την επίσκεψη του Κυριάκου Μητσοτάκη στην καγκελαρία.\nΣύμφωνα με τον υπουργό Οικονομικών «το διεθνές περιβάλλον είναι πολύ άστατο. Οι γεωπολιτικές συγκυρίες, ο προστατευτισμός, οι ροές στις αγορές κεφαλαίων -όλα αυτά αποπνέουν αβεβαιότητα. Ο κίνδυνος ύφεσης είναι υπαρκτός. Οι επιπτώσεις για την Ελλάδα εξαρτώνται από τη διάρκεια της ύφεσης και από την ανάπτυξη στις οικονομικά ισχυρές χώρες».\nΠροηγούμενο Προηγούμενο «Παζάρι» Πούτιν – Ερντογάν για ρωσικά μαχητικά – Ο αποκαλυπτικός διάλογος των δύο ηγετών που έφερε στο φως η Hurriyet\nΕπόμενο Επόμενο «Ποντικοί» βάζουν… χέρι στα υδρόμετρα


προσεκτική συσκευασία και ισχυρή ξύλινο κουτί\nΕίναι ένας άνθρωπος με ισχυρή πεποίθηση\nShaanxi Elade νέα υλικό Technology Co, Ltd | Updated: Jun 17, 2016\nChengbin Jiang προέρχεται από πόλη Λαντσοὐ και αποφοίτησε από την τεχνική δευτεροβάθμια εκπαίδευση. Και άρχισε να δουλεύει στη Elade το 2008. Ως ένας φημισμένος ξυλουργός, κύρια εργασία του είναι να κάνουν ξύλινο κουτί για τα εμπορεύματα να παραδοθούν. Το 2013, τιμήθηκε με εξαιρετικές exployee των Elade.\nΜε το μεγάλο χρονικό διάστημα εργάζονται εδώ και άριστη απόδοση, workmates καλέσετε τον Master Jiang. Ο διευθυντής παραγωγής σκέφτεται μεγάλο βαθμό γι ' αυτόν, εδώ είναι μερικά σχόλια από αυτόν:\n"Jiang είναι πνευματική μοντέλο του ξυλουργού. Αγαπά τη δουλειά του πάρα πολύ και έχει πολύ ισχυρή αίσθηση της ευθύνης. Αυτός είναι πολύ αυστηρή με την Παρασκευή woodenbox και έχει προσπαθήσει να καταστήσει καλύτερα και καλύτερα. Δεν έχει σημασία πότε, στη στάση εργασίας του είναι πάντα καλό. Δεν ήθελε τους ανθρώπους που δεν εργάζονται σκληρά και δείχνει μικρού του δαχτύλου προς αυτό. Με αυτόν τον τρόπο, μπορούμε να κατανοήσουμε τον καλύτερο.\nΜε 8 χρόνια εργασίας στην Elade, η πρακτική κάνει τέλειος - δεν είναι αρκετά ισχυρή για να περιγράψει την ικανότητα και την εμπειρία. Εντούτοις, αυτός ακόμα δεν χρησιμοποιεί ηλεκτρονική μηχανή για την εκτίμηση. Αντιθέτως, χρησιμοποιεί τους χάρακες για να μετρηθεί το μέγεθος των εμπορευμάτων και παίρνει απόσταση μεταφοράς υπόψη, προκειμένου να έχουν μια συγκεκριμένη δεδομένων διαστάσεων. Αυτό όχι μόνο να εγγυάται την ποιότητα των ξύλινο κουτί, αλλά επίσης δεν να σπαταλά το υλικό και να προκαλέσει επιπλέον χρέωση μεταφοράς για υπολογιστές-πελάτες.\nΕμείς δεν έλαβε ποτέ αρνητικά σχόλια για την woodenbox που έκανε. Με μια λέξη, τον εμπιστεύομαι και είμαι ικανοποιημένος με τη δουλειά του.»\nΣτον ελεύθερο χρόνο του, το μεγαλύτερο χόμπι του είναι να διαβάσετε το βιβλίο. Αυτός είναι ένας άνθρωπος με ισχυρή πίστη και απολαύστε τη σοφία, πάθος και ζεστασιά από βιβλία. Έχει κάποιες λέξεις που ενθαρρύνει τον εαυτό του και συναδέλφων του. Μερικοί αναφέρονται:\nΠροσφορά 1: Κάνει καλό σχέδια και να κρατήσει τις εργασίες που διεξάγονται με σειρά.\nΠροσφορά 2: ποτέ δεν κοιτάζω κάτω opon οποιαδήποτε μικρά πράγματα που μοιάζει εύκολο.\nΠροσφορά 3:Work σκληρά, εγγυάται την ποιότητα, τότε έρχεται χαμόγελα των πελατών. Είμαστε υπερήφανοι για αυτό, και Elade έχει ένα καλύτερο μέλλον.\nΑπόσπασμα 4: ενώσει και να στεκόμαστε. Μου αρέσει να βοηθήσει και άλλους να με βοηθήσει, με αυτόν τον τρόπο, οι δυσκολίες είναι πιο εύκολο να λυθεί.\nΠροσφορά 5:Where εκεί είναι θέληση, υπάρχει τρόπος.\nΕκτός από την ανάγνωση, Master Jiang αγαπά επίσης χορό, έναν περίπατο, παίζοντας μπάντμιντον και ταξιδεύουν κλπ. Στο η εταιρεία δύο ημερίδες, είχε υπέροχο μουσικοχορευτικές παραστάσεις. Παρεμπιπτόντως, προσπάθησε μόνο μία φορά και έμαθε να πάτε για σκι στο επιτυχημένο.\nΈνας άνθρωπος με ισχυρή πεποίθηση, αναμένεται να είναι μια ήσυχη και ηλιόλουστη καρδιά με σαφείς κατευθύνσεις, όχι μόνο έχει επιτεύγματα στο έργο, αλλά επίσης απολαμβάνει τη ζωή στο έπακρο.\nΜια εταιρία με ισχυρή πεποίθηση, προορίζεται για την επίλυση των δυσκολιών, όχι μόνο γίνεται το κορυφαίο στη γραμμή, αλλά επίσης βοηθά τους πελάτες να εκπληρώσουν τα όνειρά τους!\nPrevious: Χύτευση λευκόχρυσου ποιότητας, γράφοντας ποιότητας θρύλος\nNext: Elade κάλεσε εμπειρογνώμονα της καθοδικής προστασίας να ανταλλάσσει και εκπαίδευση συνεδρίαση\nΔιεθνής έκθεση αντιδιαβρωτική CSCP-...\nΈκθεση πετροχημική βιομηχανία του Ιράν\nNACE Διεθνής Ένωση των μηχανικών\nΙταλία πελάτες επισκέφθηκε Elade\nElade που πραγματοποιήθηκε το ετήσι...\nΑΝΌΔΩΝ ICCP ΓΙΑ ΣΥΣΤΉΜΑΤΑ\nΔΙΆΒΡΩΣΗ 2015 Συνέδριο και έκθεση\nΣτρατηγική συμφωνία με ξένο υπολογι...\nΕυρωπαϊκό πρόγραμμα-πελάτης επισκεφ...\nΧύτευση λευκόχρυσου ποιότητας, γράφ...\nΠαγκόσμιων μεγαλύτερη διάβρωση διάσ...\nElade γιορτάσουν την ημέρα της γυνα...\nElade εκπαίδευση συνεδρίαση σχετικά...\nΥπόσχεση είναι χρέος\nΔιαγωνισμός του ELADE πρώτο Ελληνικά\nElade είχε γόνιμη και επιτυχημένες ...\nΕρωτεύονται με Elade\nΕξαμηνιαία διάσκεψη Περίληψη 2016 σ...\nΤι έχει γίνει έτσι προσεκτική, σταθ...\nΣτροβιλισμού ανόδων ηλεκτρόλυση


ΜΙΑ ΗΜΕΡΑ ΤΟΥ ΙΒΑΝ ΝΤΕΝΙΣΟΒΙΤΣ, ΣΟΛΤΖΕΝΙΤΣΙΝ ΑΛΕΞΑΝΤΕΡ - SOLJENITSYNE ALEXANDRE, ΔΙΔΥΜΟΙ - Exlibris-Oldbooks.gr - Online βιβλιοπωλείο με βιβλία παλαιών εκδόσεων, κλασικά και νέα μυθιστορήματα, σπάνιες εκδόσεις, συγγραφείς, αντίκες, σπάνια νομίσματα, παλαιοβιβλιοπωλείο\nΣυγγραφέας: ΣΟΛΤΖΕΝΙΤΣΙΝ ΑΛΕΞΑΝΤΕΡ - SOLJENITSYNE ALEXANDRE\nΓΕΩΡΓΙΚΟΝ ΔΕΛΤΙΟΝ- ΕΙΔΙΚΗ ΠΤΗΝΟΤΡΟΦΙΚΗ ΕΚΔΟΣΙΣ\nΚΩΔΙΚΟΣ ΠΡΟΪΟΝΤΟΣ: BASO43270\nΜετάφραση: ΚΩΣΤΑΛΕΝΟΣ ΔΗΜΗΤΡΗΣ\n• ΣΥΓΓΡΑΦΕΑΣ: ΣΟΛΤΖΕΝΙΤΣΙΝ ΑΛΕΞΑΝΤΕΡ - SOLJENITSYNE ALEXANDRE\n• ΜΕΤΑΦΡΑΣΤΗΣ: ΚΩΣΤΑΛΕΝΟΣ ΔΗΜΗΤΡΗΣ\n• ΚΩΔΙΚΟΣ EXLIBRIS: BASO43270\n• ΔΙΑΣΤΑΣΕΙΣ: 20,5Χ14.5cm\n• ΕΠΙΜΕΛΕΙΑ: ΣΤΑΥΡΟΠΟΥΛΟΣ Σ.\n• ΕΚΔΟΤΗΣ: ΔΙΔΥΜΟΙ\nΛίγα λογοτεχνικά έργα είχαν για την εποχή μας την πολιτική σημασία που είχε το έργο του Σολζενίτσιν. Ο νομπελίστας συγγραφέας μεταφέρει σε αυτό το μυθιστόρημα-ορόσημο την προσωπική του εμπειρία από τα σταλινικά γκούλαγκ. Το «Μια ημέρα του Ιβάν Ντενίσοβιτς» είναι η σχολαστική καταγραφή μιας ημέρας από τη ζωή του κρατουμένου Σ-854 σε στρατόπεδο καταναγκαστικής εργασίας του σοβιετικού καθεστώτος. Ο Ιβάν Ντενίσοβιτς Σούχοφ, αρχετυπική μορφή Ρώσου αγρότη, γραπώνεται από μικρές καθημερινές κινήσεις και από τη σκληρή, άμισθη δουλειά του για να διατηρήσει την ανθρώπινη αξιοπρέπεια και την εσωτερική του ελευθερία μέσα στις απάνθρωπες συνθήκες του στρατοπέδου. Το μυθιστόρημα συνοδεύεται από το κείμενο της ομιλίας του Σολζενίτσιν για την απονομή του βραβείου Νόμπελ, στο οποίο συνοψίζονται οι απόψεις του για τη λογοτεχνία και την αποστολή της.\nΗ ΧΩΡΑ ΤΟΥ ΧIΟΝΙΟΥ\nΣτην "Χώρα του Χιονιού"-ένα ιδανικό βιβλίο ...\n37.26 € / με ΦΠΑ\nΙΣΤΟΡΙΑ ΕΛΛΗΝΙΚΟΥ ΔΙΚΑΙΟΥ ΤΕΥΧΟΣ Β'


ΤΑ ΗΛΕΚΤΡΙΚΑ ΟΧΗΜΑΤΑ ΑΠΑΣΧΟΛΟΥΝ ΔΙΑΡΚΩΣ ΤΗΝ ΑΥΤΟΚΙΝΗΤΙΚΗ ΕΙΔΗΣΙΟΓΡΑΦΙΑ ΚΑΙ ΚΑΘΗΜΕΡΙΝΟΤΗΤΑ. ΩΣΤΟΣΟ, ΥΠΑΡΧΟΥΝ ΠΟΛΛΑ ΝΑ ΜΑΘΟΥΜΕ ΓΙ’ ΑΥΤΑ ΑΚΟΜΑ ΚΑΙ ΠΟΛΛΟΙ ΜΥΘΟΙ ΠΟΥ ΠΡΕΠΕΙ ΝΑ ΚΑΤΑΡΡΙΦΘΟΥΝ.\nΟι αυτοκινητοβιομηχανίες, πλέον, εξελίσσουν με εντατικό ρυθμό και κατασκευάζουν όλο και περισσότερα αμιγώς ηλεκτροκίνητα οχήματα, ακολουθώντας την τάση της εποχής και της αγοράς. Όμως, η νέα πραγματικότητα δημιουργεί καταστάσεις που οφείλονται στο άγνωστο που χαρακτηρίζει καθετί καινούργιο, μέχρι αυτό να γίνει συνήθεια με τη σειρά του.\nΗ Hyundai ήταν από τις πρώτες αυτοκινητοβιομηχανίες που ασχολήθηκε με τα αμιγώς ηλεκτροκίνητα οχήματα. Η ενασχόλησή της με αυτά έχει κάνει τους μηχανικούς της να είναι σε θέση να καταρρίψουν πολλούς από τους μύθους και πολλές από τις «φοβίες για το άγνωστο» σχετικά με τα ηλεκτροκίνητα οχήματα.\nΤο άγχος για την αυτονομία.\nΔεν χρειάζεται άγχος ή πανικός, απλά σωστή εκτίμηση από μέρους του οδηγού. Μέχρι αυτός να αποκτήσει ουσιαστική αντίληψη για την πραγματική αυτονομία κίνησης του ηλεκτρικού οχήματός του, πρέπει να θυμάται ότι ένα τέτοιο όχημα συνήθως έχει αυτονομία κίνησης που κυμαίνεται μεταξύ 160- 320 km/h (και σε κάποια μοντέλα ακόμα μεγαλύτερη), μέχρι την υποχρεωτική φόρτιση των μπαταριών του αυτοκινήτου. Για παράδειγμα, το ηλεκτροκίνητο Hyundai Kona έχει αυτονομία περίπου 450 km.\nΤα ηλεκτροκίνητα οχήματα είναι ακριβά.\nΗ αυξημένη τιμή απόκτησης ενός τέτοιου οχήματος, συγκριτικά με ένα αντίστοιχο συμβατικής τεχνολογίας, αντισταθμίζεται με το κατά πολύ χαμηλότερο κόστος ανεφοδιασμού (σε ενέργεια), έλλειψης τακτικής συντήρησης και απαλλαγής από επιβαλλόμενους φόρους χρήσης. Το κόστος χρήσης ενός ηλεκτροκίνητου είναι κατά πολύ χαμηλότερο από αυτό ενός οχήματος με κινητήρα εσωτερικής καύσης.\nΤα ηλεκτροκίνητα οχήματα είναι αργά σε επιτάχυνση και επιδόσεις.\nΑυτό δεν ισχύει καθώς η ροπή του ηλεκτροκινητήρα (ή των ηλεκτροκινητήρων σε κάποια μοντέλα) αποδίδεται πραγματικά άμεσα, συμβάλλοντας στην ουσιαστική επιτάχυνση εν κινήσει. Επίσης, ένα τυπικό οικογενειακό ηλεκτροκίνητο όχημα τα καταφέρνει ικανοποιητικότατα και στην επιτάχυνση από στάση,. Για παράδειγμα, το Hyundai Kona επιταχύνεται από τα 0-100 km/h σε 7,9 sec.\nΟ φόβος να πλύνεις το αυτοκίνητο με το χέρι ή σε πλυντήριο ή να βρεθείς με αυτό σε καταιγίδα.\nΗ ιδέα ότι περιβάλλεσαι από ηλεκτρισμό τρομάζει, έχοντας κατά του τη δυσάρεστη ως προς το αποτέλεσμα συνύπαρξη νερού και ηλεκτρικής ενέργειας. Όμως, τα ηλεκτροκίνητα οχήματα πληρούν τις αυστηρότερες προδιαγραφές ασφαλείας και εξαλείφεται ο κίνδυνος να συμβεί κάτι κακό όταν βρεθείς σε καταιγίδα ή χρειαστεί να διασχίσεις με αυτό κάποιο υδάτινο πέρασμα.\nΔεν υπάρχουν διαθέσιμα πολλά μοντέλα και περιορίζεται η δυνατότητα επιλογής.\nΠλέον, η αγορά των ηλεκτροκίνητων μοντέλων είναι ικανή να καλύψει την πλειονότητα των αισθητικών προτιμήσεων και μεταφορικών αναγκών ενός υποψήφιου πελάτη. Επίσης, υπάρχει και η δυνατότητα επιλογής τεχνολογίας, δηλαδή να διαλέξεις μεταξύ ενός οχήματος μόνο με μπαταρίες ή ενός με κυψέλες καυσίμου.\nΟι μπαταρίες επιβαρύνουν τη μόλυνση και την καταστροφή του περιβάλλοντος.\nΟι μπαταρίες, μετά το τέλος του κύκλου ζωής τους (ή εάν χαλάσουν νωρίτερα για κάποιο λόγο), ανακυκλώνονται στο σύνολό τους. Μπορούν να χρησιμοποιηθούν ως σωρευτές ενέργειας από τον αέρα ή τον ήλιο ή να επαναχρησιμοποιηθούν τα πολύτιμα μέταλλα που υπάρχουν σε αυτές.\nΤα ηλεκτρικά οχήματα δεν είναι το ίδιο ασφαλή για επιβάτες ή πεζούς.\nΌλα τα ηλεκτροκίνητα μοντέλα υποβάλλονται στις ίδιες, αυστηρές δοκιμές πρόσκρουσης των διεθνών οργανισμών ασφαλείας και το αμάξωμά τους σχεδιάζεται με τον ίδιο τρόπο, όπως σε ένα όχημα με κινητήρα εσωτερικής καύσης.\nΤο άγχος για τη σωστή υποστήριξη του αυτοκινήτου μετά την πώληση, και για την επαρκή και εύκολη τροφοδοσία σε απαραίτητα εξαρτήματα αυτού.\nΔεν τίθεται τέτοιο θέμα καθώς όλες οι αυτοκινητοβιομηχανίες παρέχουν για τα ηλεκτροκίνητα αυτοκίνητά τους τις ίδιες υπηρεσίες με αυτές που αφορούν στα υπόλοιπα μοντέλα τους.\nΈνα ηλεκτροκίνητο όχημα δεν παρέχει την ίδια οδηγική χαρά όπως ένα αυτοκίνητο με θερμικό κινητήρα.\nΗ διαφορά δεν είναι μεγάλη, συγκριτικά. Η αμεσότητα στην απόδοση της ροπής θα πείσει τον οδηγό από την πρώτη φορά που θα πατήσει έντονα το δεξί πεντάλ ότι ένα ηλεκτροκίνητο όχημα μπορεί να είναι γρήγορο.


Διαταραχές του ύπνου – Neyrologos.gr\nΑρχική / Νευρολογικές παθήσεις & συμπτώματα / Διαταραχές του ύπνου\nΟ ύπνος αποτελεί μια σύνθετη νευροβιολογική διεργασία, η οποία καταλαμβάνει συνολικά περίπου το ένα τρίτο της ζωής μας. Αν και φαινομενικά μοιάζει με ένα διάστημα "χαλάρωσης", αποτελεί μια δραστήρια χρονική περίοδο για τον εγκέφαλο. Αποτελείται από διακριτά, δομημένα στάδια, κατά τη διάρκεια των οποίων ενεργοποιούνται και απενεργοποιούνται αρκετές διαφορετικές δομές του Νευρικού Συστήματος. Ο ύπνος είναι αναγκαίος, όχι μόνο για να ξεκουραστεί και να αναζωογονηθεί το σώμα, αλλά και προκειμένου ο εγκέφαλος να πραγματοποιήσει την επεξεργασία του όγκου πληροφοριών που δέχθηκε κατά τη διάρκεια της ημέρας.\nΟι διαταραχές του ύπνου (sleep disorders) είναι εξαιρετικά συχνές. Οι περισσότερες από αυτές εντάσσονται στο γνωστικό πεδίο της Νευρολογίας. Ωστόσο, η αρχιτεκτονική, η ποσότητα και η ποιότητα του ύπνου μπορούν να επηρεαστούν από πολλές, μη-νευρολογικές καταστάσεις ή παθήσεις: παχυσαρκία, στρες ή ψυχικές διαταραχές, εγκυμοσύνη, εργασία σε βάρδιες, καρδιοαναπνευστικά νοσήματα, πόνος κ.ά.\nΗ συχνότερη διαταραχή του ύπνου είναι η αϋπνία, η οποία πολλές φορές είναι χρόνια και έχει σημαντική επίπτωση στην ποιότητα ζωής. Οι υπόλοιπες διαταραχές μπορούν να ταξινομηθούν στις ακόλουθες ομάδες:\nΣχετιζόμενες με την αναπνοή (σύνδρομο υπνικής άπνοιας/υπόπνοιας)\nΔιαταραχές του κιρκαδιανού ρυθμού\nΠαραϋπνίες (διαταραχή του ύπνου REM, υπνοβασία, νυκτερινοί τρόμοι)\nΚινητικές διαταραχές κατά τον ύπνο (σύνδρομο ανήσυχων ποδιών-άκρων)\nΆλλες: διαταραχές του ύπνου μετά από κρανιοεγκεφαλικές κακώσεις, επιληψίες που εκδηλώνονται κατά τον ύπνο κ.ά.\nΣε αυτή την ενότητα θα βρείτε ενημερωτικά άρθρα σχετικά με τις διαταραχές του ύπνου.\nΟι περιοδικές κινήσεις των ποδιών στον ύπνο είναι στερεότυπες, επαναλαμβανόμενες, γρήγορες κινήσεις, οι οποίες θυμίζουν το κινητικό πρότυπο αντίδρασης του πέλματος σε τσίμπημα ή ερεθισμό. Αν τα συμπτώματα είναι έντονα, παρόμοιες κινήσεις ενδέχεται να εμφανιστούν και στα άνω άκρα. Μπορεί να εμφανίζονται μεμονωμένα ή να σχετίζονται με υποκείμενες παθήσεις.\nΟι νυκτερινές κράμπες είναι ακούσιες μυικές συσπάσεις που εμφανίζονται στα κάτω άκρα πριν την επέλευση (ή κατά τη διάρκεια) του ύπνου. Οι συσπάσεις τυπικά εμφανίζονται απότομα, διαρκούν λίγο και εξαφανίζονται με το τέντωμα και τις μαλάξεις των προσβεβλημένων μυών.\nΤο σύνδρομο ανήσυχων ποδιών (άκρων) (Restless Legs Syndrome - RLS) είναι ιδιαίτερα συχνό κατά την εγκυμοσύνη. Εκτιμάται ότι εμφανίζεται στο 15%-25% των εγκύων, δηλαδή 2-3 φορές συχνότερα συγκριτικά με τον υπόλοιπο πληθυσμό του ίδιου ηλικιακού φάσματος. Στην πλειοψηφία των περιπτώσεων, τα συμπτώματα είναι πρωτοεμφανιζόμενα, ήτοι δεν προϋπήρχαν. Η βαρύτητά τους μπορεί να κυμαίνεται από ήπια έως σοβαρή, επηρεάζοντας την ποιότητα και την ποσότητα του – συχνά, ήδη διαταραγμένου - ύπνου.


Ἓν οἶδα ὅτι οὐδὲν οἶδα: «Είναι ιστορικά εξακριβωμένο,Oι Γερμανοί στο τέλος πάντα χάνουν φίλε».(Σχόλιο...γεγονός.)\n«Είναι ιστορικά εξακριβωμένο,Oι Γερμανοί στο τέλος πάντα χάνουν φίλε».(Σχόλιο...γεγονός.)\n-«Σαράγιεβο 1914. Ένας Σέρβος φοιτητής δολοφονεί τον διάδοχο του Αυστροουγγρικού θρόνου. Παγκόσμιος πόλεμος Α. Ποιός είναι πίσω από τους Αυστριακούς. Οι Γερμανοί με τον Βίσμαρκ. Ζωτικός χώρος σου λέει, δεν μπορεί οι Αγγλοσάξονες και οι Γάλλοι να κάνουν ό,τι γουστάρουν. Διέλυσαν την Οθωμανική Αυτοκρατορία με το έτσι θέλω, έφτιαξαν μεγάλη Ελλάδα, έκαναν κομμάτια τα Βαλκάνια και ελέγχουν το μεσογειακό εμπόριο κάτω απ’ τη μύτη μας. Χώρια που έχουν και ένα κάρο αποικίες και εμείς τα ψίχουλα.\nΜε εννοείς; μου λέει και μου παίρνει και ένα τσιγάρο απ’ το πακέτο γιατί ως συνήθως δεν του έχει μείνει κανένα.\n»Χάνουν τον πόλεμο τα Γερμανάκια, ένα –μηδέν οι γιακάδες απ' την Εσπερία. Πάει η Αυστροουγγαρία να οι Σλοβενίες στον χάρτη, να οι Κροατίες, να οι Ουγγαρίες. Βάλε και τις πολεμικές αποζημιώσεις, άντε να σηκώσεις κεφάλι. Περνάνε τα χρόνια, φτώχεια καταραμένη οι Γερμανοί, οι Γάλλοι κολυμπάνε στη σαμπάνια και τα Αγγλάκια κάθε μέρα στις 5 το απόγευμα τσάι Κεϋλάνης που σημειωτέον είναι δική τους».\n-«Άσε ρε με τους καφέδες και άκου να μαθαίνεις, τελειώνω εξάλλου. Πού μείναμε;» --«Στην Κεϋλάνη σ ’εκείνο το τσάι των Άγγλων» του απαντάω με έμφαση.\n-«Ωραία λοιπόν άκου την συνέχεια. Έρχεται μετά ο Χίτλερ, ζωτικός χώρος σου λέει κι αυτός, Άρια φυλή και τα συμπαρομαρτούντα, μασάνε οι Γερμανοί, δεν μπορούσαν να κάνουν κι αλλιώς γιατί έπεφτε βούρδουλας, τα κάνουν τακίμι με τη Ρωσία του Πατερούλη- σύμφωνο μη επίθεσης Μολότοφ – Ρίμπεντροπ- γιατί φοβάται ο Γιάννης το θεριό και το θεριό τον Γιάννη, προσαρτά την Τσεχοσλοβακία, δεν κουνιέται κανένας, προσαρτά την Αυστρία χωρίς να ανοίξει μύτη και μετά σου λέει, αφού μου άνοιξε η όρεξη, δεν κάνω κι έναν πόλεμο. Μην τα 'χουν όλα δικά τους οι Αγγλοσάξονες και τα παρφουμαρισμένα Γαλλάκια.\nΠαγκόσμιος πόλεμος Β. Κι εκεί που νομίζουν ότι θα γίνουν αυτοκράτορες, να σου οι Ρώσοι στο κόλπο, πήγε να πάρει τη Μόσχα βλέπεις, να σου και τα Αμερικανάκια στη Νορμανδία, στη μέγγενη ο Χίτλερ και το Βερολίνο χωρισμένο οικόπεδο. Πάλι χαμένοι οι Τεύτονες. Με εννοείς;»\n*Ο Θανάσης Πάτρας είναι δημοσιογράφος.\nΑναρτήθηκε από john's blog στις 10:30 π.μ.


Οι πραγματικοί influencers προτείνουν βιβλία | Η ΚΑΘΗΜΕΡΙΝΗ\nΟι πραγματικοί influencers προτείνουν βιβλία\nΟ Μπαράκ Ομπάμα πρότεινε ογδόντα έξι βιβλία στη διάρκεια της προεδρίας του και συνεχίζει να το κάνει μέσω των λογαριασμών του στα social media. © Erin Hooley/Chicago Tribune/Tribune News Service via Getty Images/Ideal Image\nΤης Ζωής Δημητρίου\n16 Ιουνίου, 2020 16.06.2020 • 17:13\nΗ υγειονομική κρίση φαίνεται ότι αποδυνάμωσε σημαντικά την επιρροή των απανταχού «influencers». Όμως, στην εποχή της πανδημίας, οι άνθρωποι νιώθουν ακόμα περισσότερο την ανάγκη να συνδεθούν με πολλούς και διαφορετικούς τρόπους. Με τη διαφορά ότι σήμερα αναζητούν έγκριτους επιστήμονες και τεχνο- κράτες που μπορούν πραγματικά να μιλήσουν για το μέλλον μας. Ο Μπιλ Γκέιτς, ο Μπαράκ Ομπάμα και ο Μαρκ Ζάκερμπεργκ είναι μόνο μερικά παραδείγματα.\nΕπί χρόνια, ο συνιδρυτής της Microsoft έγραφε σημειώσεις στα βιβλία που διάβαζε και έστελνε μέσω email τα αγαπημένα του σε φίλους και συνεργάτες, δημιουργώντας μια άτυπη λέσχη βιβλιου. Διαβάζει ένα με δύο βιβλία την εβδομάδα και περίπου πενήντα βιβλία τον χρόνο.\nΑπό το 2012 μοιράζεται με τους αναγνώστες του μπλογκ του, Gates Notes, τη χειμερινή και την καλοκαιρινή λίστα με τα αγαπημένα του βιβλία. Και φυσικά αυτή αναδημοσιεύεται στα μεγαλύτερα ειδησεογραφικά sites παγκοσμίως, γεγονός που δίνει τόση αναγνωρισιμότητα στα βιβλία, που γίνονται ανάρπαστα από τα ράφια. Χαρακτηριστικό παράδειγμα, το βιβλίο «American Marriage», που έχει μπει ως προτεινόμενο στη λίστα των βιβλίων που διάβασαν το 2019 η Όπρα, ο Ομπάμα και ο Γκέιτς. Το βιβλίο έγινε best seller, μπήκε και στη λίστα των New York Times και κέρδισε τα περισσότερα εκδοτικά βραβεία την προηγούμενη χρονιά. Ο τίτλος έχει αγοραστεί από εκδοτικούς οίκους σε 22 χώρες και η συγγραφέας, Ταϊάρι Τζόουνς, έχει κερδίσει άπειρα χρήματα μέσα σε δύο χρόνια.\nΓια το ρομαντικό μυθιστόρημα «Υπόθεση Ρόζι» (εκδ. Μεταίχμιο) του Γκρέαμ Σίμσιον έγραφε το 2014: «Το ξεκίνησα στις 11 το βράδυ του Σαββάτου και ξενύχτησα μέχρι τις 3 το επόμενο πρωί. Ο καθένας που χρησιμοποιεί υπερβολικά τη λογική θα μπορούσε να ταυτιστεί με τον κεντρικό ήρωα, έναν καθηγητή γενετικής με σύνδρομο Άσπεργκερ που αναζητά μια σύζυγο. Μου το σύστησε η Μελίντα, γιατί πίστευε ότι θα μου αρέσει. Είχε δίκιο». Οι περισσότεροι συγγραφείς της λίστας Γκέιτς δεν τον έχουν γνωρίσει ποτέ και μαθαίνουν τυχαία μέσω φίλων ή των εκδοτών τους ότι ο πλουσιότερος άνθρωπος του κόσμου δημοσίευσε κριτική για το βιβλίο τους.\nΗ λίστα Γκέιτς\nΟ Μπιλ Γκέιτς σπάνια ποστάρει κακές κριτικές, γιατί απλώς πιστεύει ότι δεν είναι λογικό να σπαταλήσει τον χρόνο κάποιου εξηγώντας του γιατί να μη διαβάσει ένα κακογραμμένο βιβλίο. Ο ίδιος βέβαια έχει ένα βίτσιο, ακόμα κι αν δεν του αρέσει ένα βιβλίο το διαβάζει μέχρι τέλους, αδυνατώντας να το αφήσει στη μέση. Του παίρνει βέβαια τον διπλάσιο χρόνο ανάγνωσης. Οι εκδότες έχουν αρχίσει να βλέπουν το blog του Γκέιτς ως την τέλεια διαφήμιση και το καλύτερο εργαλείο προώθησης ενός βιβλίου, και βάζουν λυτούς και δεμένους της ομάδας του στο Ίδρυμα Γκέιτς να του δώσουν ένα αντίτυπο. Ανεπιτυχώς.\nΤο Netflix έχει προσπαθήσει να μπει στο μυαλό του, ή τουλάχιστον αυτός ήταν ο «πιασάρικος» τίτλος του περσινού ντοκιμαντέρ για τη ζωή του συνιδρυτή της Microsoft. Η ομιλία του ζεύγους Μπιλ και Μελίντα Γκέιτς το 2014 στα TED Talks για την απόφασή τους να διαθέσουν την περιουσία τους στον αγώνα για κοινωνική δικαιοσύνη και για την εξάλειψη των ασθενειών στις αναπτυσσόμενες χώρες (μέσω του Bill & Melinda Gates Foundation) παραμένει ακόμα και σήμερα εξαιρετικά δημοφιλής. Η ομιλία του Μπιλ Γκέιτς το 2015 στο Tedx, που προειδοποιούσε για μια παγκόσμια πανδημία καταστροφική για τις ζωές εκατομμυρίων ανθρώπων, ήταν το viral βίντεο της πανδημίας (με πάνω από 35 εκατομμύρια views). Όταν αυτή η απειλή έγινε πραγματικότητα με την έλευση του COVID-19, η ρωσική κρατική τηλεόραση παρουσίασε δεκαπεντάλεπτο ρεπορτάζ κατηγορώντας τον Μπιλ Γκέιτς ως υπεύθυνο της πανδημίας που θέλει να ελέγξει την ανθρωπότητα μέσα από το εμβόλιο που θα παρασκευάσει το ίδρυμά του. Ο Μπιλ Γκέιτς ήταν ουσιαστικά πρωταγωνιστής κάθε θεωρίας συνωμοσίας με ροπή στον αντισημιτισμό σχετιζόμενη με τον κορωνοϊό που σεβόταν την ύπαρξή της. Προφανώς ο 64χρονος πλουσιότερος άνθρωπος του πλανήτη μπορεί να επηρεάσει το μέλλον της ανθρωπότητας. Θα μπορούσε όμως να συναγωνιστεί τις λίστες βιβλίων του Ομπάμα ή της Όπρα Γουίνφρεϊ ή ακόμα και της Ρις Γουίδερσπουν (το διάσημο πλέον Hello Sunshine Book Club) σε δημοφιλία;\nΗ Μελίντα και ο Μπιλ Γκέιτς, ο οποίος την τελευταία οκταετία μοιράζεται με τους αναγνώστες του τη θερινή και τη χειμερινή λίστα του με τα αγαπημένα του βιβλία. © Kyle Johnson/The New York Times\nΣτις 15 Μαΐου 2017, στο Gates Notes δημοσιεύτηκε το άρθρο του «Dear Class of 2017», που έδινε μαθήματα ζωής στους αποφοίτους πανεπιστημίων. Το αριστουργηματικό κείμενό του μπορείτε να το διαβάσετε στο blog του· θα χρειαστείτε τρία λεπτά. Μεταξύ άλλων γράφει ότι, αν μπορούσε να δωρίσει κάτι στον κάθε απόφοιτο, θα ήταν ένα βιβλίο 800 σελίδων, το «The Better Angels of Our Nature» του Στίβεν Πίνκερ. Το βιβλίο έγινε εν μια νυκτί το νούμερο 1 σε πωλήσεις της Amazon.\nΣτις 18 Μαΐου πόσταρε τα βιβλία που διάβασε και τις σειρές που είδε κατά τη διάρκεια της καραντίνας. Προτείνει το «The Choice», ένα βιβλίο για τη διαχείριση του τραύματος μετά το Άουσβιτς από την επιζήσασα Ίντιθ Έβα Ίγκερ, το «Ο άτλας του ουρανού» (εκδ. Ελληνικά Γράμματα) του Ντέιβιντ Μίτσελ, ένα μυθιστόρημα για την καλύτερη και τη χειρότερη πλευρά της ανθρωπότητας, το «The Great Influenza» του Τζον Μπάρι, ένα βιβλίο ως ιστορική σύγκριση με την ισπανική γρίπη του 1918 και, φυσικά, επιστημονικά και οικονομικά εγχειρίδια.\nΖάκερμπεργκ και Ομπάμα\nΚάτι αντίστοιχο συνέβη το 2015 με το Facebook Book Club του Μαρκ Ζάκερμπεργκ, το διάσημο πλέον «A Year in Books». Ο Mr. Facebook αποφάσισε να διαβάζει ένα βιβλίο κάθε δύο εβδομάδες και κάλεσε τους χρήστες του πιο επιδραστικού κοινωνικού δικτύου να το κάνουν μαζί του. Πρότεινε 23 βιβλία (μιας και η γέννηση της κόρης του τον εμπόδισε να πετύχει τον στόχο του), ξεκινώντας από το «The End of Power» του Μοϊσές Ναΐμ, κάθε διαθέσιμο αντίτυπο του οποίου σύντομα εξαντλήθηκε από το στοκ της Amazon. Ο Μαρκ είχε γίνει η νέα Όπρα, σύμφωνα με τους New York Times.\nΠολύ επιδραστικές είναι και οι βιβλιοπροτάσεις του Μπαράκ Ομπάμα, o οποίος κατά τη διάρκεια της θητείας του πρότεινε 86 βιβλία, ενώ συνεχίζει ακόμη κάθε χρόνο να δημοσιοποιεί μια λίστα με τα αγαπημένα του αναγνώσματα. Ο πρώην πρόεδρος των ΗΠΑ έχει καλό γούστο – ευτυχώς, καθώς οι προτάσεις του αναμενόμενα εκτοξεύουν αυτόματα τη δημοφιλία των βιβλίων.


Φιλαριστά μαλλιά: τα ωραιότερα κουρέματα για έμπνευση - The Cover\nΦιλαριστά Μαλλιά: Φανταστικά Κουρέματα Για Να Πάρεις Ιδέες\nΦιλαριστά μαλλιά καρέ, μακριά, μεσαίου μήκους, ίσια ή σγουρά, με αφέλειες ή χωρίς, σήμερα θα σου προτείνουμε κουρέματα για κάθε στυλ.\nΤα φιλαριστά μαλλιά είναι σίγουρα ο πιο εύκολος τρόπος να αποκτήσεις στυλ, αλλά και να αποκτήσεις όγκο, κίνηση και φόρμα. Εάν μάλιστα τα μαλλιά σου είναι πολύ σγουρά, εάν φιλαριστό κούρεμα θα τα ωφελήσει γιατί θα τους δώσει σχήμα, θα ξεφορτωθεί όγκο από τα σημεία που είναι ήδη πολύ ογκώδη, αλλά και ένα πολύ πιο ενδιαφέρον στυλ.\nΑντιστοίχως, ένα φιλαριστό κούρεμα σε ίσια μαλλιά, θα δώσει επίσης κίνηση, όγκο και στυλ. Καθώς τα ίσια μαλλιά όταν στέκονται φλατ, μπορούν να δείξουν πλήρως αδιάφορα και βαρετά, ένα κούρεμα με μύτες και φιλάρισμα θα τους δώσει χαρακτήρα.\nΤώρα, όσον αφορά τον βαθμό του φιλαρίσματος, το σημείο από το οποίο θα ξεκινά το φιλάρισμα, καθώς και το αν θα συνδυαστεί με φράντζα, μύτες ή αφέλειες, εξαρτάται καθαρά από την κάθε περίπτωση. Θα πρέπει να ληφθεί υπόψιν ο όγκος που έχουν ήδη τα μαλλιά σου, η υφή και η κατάσταση τους -αν είναι υγιή ή ταλαιπωρημένα-, το σχήμα του προσώπου και τα χαρακτηριστικά σου, αλλά και στο στυλ στο οποίο στοχεύεις με αυτό το κούρεμα. Αυτά είναι πράγματα που πρέπει να συζητήσεις με τον κομμωτή σου, ώστε να καταλήξετε στο σωστό κούρεμα για σένα.\nΑυτό που μπορούμε να κάνουμε εμείς για σένα, είναι να σου προτείνουμε εκπληκτικά κουρέματα για φιλαριστά μαλλιά, ώστε να πάρεις ιδέες για το επόμενο σου κούρεμα. Δες τα όλα παρακάτω και μη ξεχάσεις να μας ακολουθήσεις σε Facebook και Instagram για ακόμη περισσότερη ομορφιά και μόδα καθημερινά.\n#1. Φιλαριστό V-Shape σε μακριά μαλλιά\n#2. Φιλαριστό καρέ\n#3. Φιλαριστό ασύμετρο καρέ\n#4. Καρέ με υφή και αφέλειες\n#5. Μακρύ καρέ φιλαριστό\n#6. Φιλαριστά μακριά μαλλιά με layers\n#7. Φιλαριστό αγορέ σε ίσια μαλλιά\n#8. Σγουρά μαλλιά φιλαριστά με αφέλειες\n#9. Ασύμετρο μακρύ καρέ με ψηλό φιλάρισμα\n#10. Mullet (πολύ έντονο φιλάρισμα με αφέλειες σε μακριά μαλλιά)


Εκ μέρους του Μητροπολίτη μας κ.κ. Χρισοστόμου τον Πανοσιολογιώτατο Αρχιμανδρίτη π. Ιωακείμ Σταματόπουλο όπου και ευλόγησε την πίτα μας, τον Ευρωβουλευτή κ. Νότη Μαριά, τον Περιφερειάρχη Δυτικής Ελλάδας κ. Απόστολό Κατσιφάρα, τον Αντιπεριφερειάρχη Αχαϊας και υποψήφιο Δήμαρχο Πατρέων κ. Γρηγόρη Αλεξόπουλο, τον Αντιδήμαρχο Οικονομικων Δήμου Πατρέων κ. Παναγιώτη Μελά, τον πρώην Γ. Γραμματέα του Υπ. Δικαιοσύνης – δικηγόρο κ. Μαρίνο Σκανδάμη, τον Αντιπρόεδρο του Επιμελητηρίου & Πρόεδρο της ΠΕΤΕΓ κ. Ιωάννη Πετράτο, τον επικεφαλής μείζωνος αντιπολίτευσης του Επιμελητηρίου Αχαιας συνάδελφο κ. Παναγιώτη Κρίκη, τον Πρόεδρο του Εμπορικού Συλλόγου Πάτρας και υποψήφιο Δήμαρχο Πατρέων συνάδελφο κ. Γεώργιο Ρώρο, τον πρώην Βουλευτή-Νομάρχη κ. Δημήτρη Κατσικόπουλο και τον Πρόεδρο της Κεντρικής Διοικούσας Επιτροπής της ΕΕΤΕΜ κ. Δημήτρη Δημόπουλο.\nΓια την τιμή και παρουσία τους στην εκδηλωσή μας, ευχαριστούμε και τους συναδέλφους και φίλους για την προσφορά των δώρων στα φλουριά της πίτας μας, καθώς επίσης και όλα τα μέλη μας.


Δικηγορικός Σύλλογος Βέροιας: «Ζητάμε μέτρα στήριξης από την Κυβέρνηση» - ΤΟΠΙΚΑ\nΠαρ 27 Μαρτίου 2020 16:20 από Η Άλλη Άποψη\nΑπό τον Δικηγορικό Σύλλογο Βέροιας ανακοινώθηκαν τα εξής: «Οι Δικηγόροι πολύ έγκαιρα, πριν είκοσι ημέρες, στα πλαίσια και της κοινωνικής αποστολής του κλάδου, ζητήσαμε από την Πολιτεία να λάβει όλα τα κατάλληλα μέτρα για την προστασία και την αποφυγή εξάπλωσης του κορωνοϊού, ιδίως στο χώρο των Δικαστηρίων, όπου συνωστίζεται μεγάλος αριθμός δικηγόρων, δικαστών, δικαστικών υπαλλήλων και πολιτών. Παράλληλα, συμβάλλαμε, με δαπάνες του Συλλόγου μας, στην προμήθεια αναγκαίου ιατρικού και φαρμακευτικού εξοπλισμού. Βρισκόμαστε ήδη στην αρχή ενός πολέμου με αόρατο, όπως λένε, εχθρό και βιώνουμε πρωτόγνωρα πράγματα. Δεν είχαμε την πρόθεση μέσα στα δύσκολα να θέσουμε ζητήματα οικονομικού περιεχομένου.\nΕτικέτες: μέτρα στήριξης δικηγορικό δικηγορικός ζήτημα όπως δικηγόρων άμεσα μας έχει δικηγόρους αιφνίδια κυβέρνηση ζητάμε δικηγόροι\nΑναστέλλουν την κυκλοφορία τους οι εφημερίδες της Νάουσας


Ταξική Πτέρυγα: Oι αόρατοι άνθρωποι. Απεικονίσεις της εργατικής τάξης στα ΜΜΕ\nΠολύς ντόρος έχει γίνει τις τελευταίες μέρες με το ζήτημα της αδειοδότησης των τηλεοπτικών συχνοτήτων. Είναι παραπάνω από προφανές πως εν μέσω διαδηλώσεων για το ασφαλιστικό η κουβέντα στη βουλή και τα ΜΜΕ μονοπωλείται από το ζήτημα των αδειών για λόγους αντιπερισπασμού.\nΗ ομερτά των δημοσιογράφων απέναντι στα σκάνδαλα, τις αυθαιρεσίες και τη γενικότερη σαπίλα των αφεντικών και τις εκάστοτε κυβέρνησης και τις ΕΕ, υποδεικνύει την ισχυρή τους αλληλοεξάρτηση αλλά και το ρόλο των ΜΜΕ ως ισχυρό όπλο σαν χέρια όσων εξουσιάζουν. Ας μην θυμηθούμε το πρόσφατο παρελθόν της εβδομάδας του δημοψηφίσματος…\nΠαρόλαυτά , η ουσιαστική συζήτηση για τα ΜΜΕ το ρόλο σπανίως γίνεται.\nΤο χάσμα μεταξύ τηλεοπτική πραγματικότητας και πραγματικής ζωής γίνεται ολοένα και πιο χαοτικό. Οι εργαζόμενοι, οι άνεργοι, οι πληβείοι αυτού του κόσμου είναι αόρατοι για τη ζωή στο «κουτί». Εξίσου όμως αόρατοι είναι και όσοι δουλεύουν πίσω από τα «φώτα».\nΑναδημοσιεύουμε ένα παλιότερο αλλά εξαιρετικά ενδιαφέρον και επίκαιρο άρθρο.\n«…Ξάφνου το εργοστάσιο σφυρίζει. Πηγαίνουμε μπρος στην πόρτα και περιμένουμε. Με το σφύριγμα η αυλή γιομίζει γυναίκες και άντρες. […] Αλλά τι χάλια! Χωρίς άλλο θα είναι από τα κατώτατα στρώματα της φτώχειας. Όλων των ηλικιών, φορούν σχεδόν κουρέλια. Μαθαίνομε πως δουλεύουν δεκάωρο, ότι παίρνουν 30 δραχμές την ημέρα και ότι πιάνουν δουλειά στις 7 το πρωί»1.\nΟ τόπος είναι το «κοκκαλάδικο Κροντηρά» στο Ρουφ, ένα εργοστάσιο όπου κατασκευάζονται χτένια, σαπούνια τουαλέτας, κόλλες και άλλα προϊόντα από την επεξεργασία οστών. Ο χρόνος είναι τα μέσα της δεκαετίας του «30 ενώ ο άνθρωπος που πήρε το τραμ 4 και στήθηκε στην πύλη του εργοστασίου είναι η Γαλάτεια Καζαντζάκη, που τότε έκανε μια σειρά ρεπορτάζ για τους «Αθλίους των Αθηνών» τα οποία δημοσιεύτηκαν στην αριστερή εφημερίδα Ελευθέρα Γνώμη, που η έκδοση της διακόπηκε από τη δικτατορία της 4ης Αυγούστου. Μέχρι να φτάσει στο εργοστάσιο, η Καζαντζάκη περνά από τα ταμπάκικα, τη συνοικία των βυρσοδεψείων:\n«Αλλά τι είναι αυτή η δυσωδία που κυριαρχεί στον αέρα; Γιατί βρωμά έτσι αυτός ο τόπος; Μια δυσωδία ανοιχτού οχετού διάχυτη. Αλλά και τι λάσπες! Παντού λιμνάζοντα βρωμόνερα. Από τη βροχή τη χτεσινή, λέω καθώς προχωρώ. Ομολογώ πως νιώθω κάποια ανησυχία αόριστη. Παραείναι άγριο το τοπίο. Έπειτα ένα τρένο σφυρίζει τόσο μελαγχολικά κάπου μακριά. Και τα σκυλιά τ” άγρια που γαβγίζουν μέσα από τις κλεισμένες πόρτες! […] Τι κόλαση είναι αυτή! Πώς μπορούν κι αναπνέουν αυτόν τον αέρα, πώς αντέχουν σ” αυτή την αποσύνθεση που τους περιβάλλει;»\nΈνας εργάτης στο κοκκαλάδικο στέλνει μια επιστολή στην εφημερίδα, όπου περιγράφει με ψυχρή ακρίβεια και με λεπτομέρειες τις συνθήκες και το είδος της εργασίας: «Πώς να μάθη τα βάσανα μας ο έξω κόσμος και ποιος θα ξεσκεπάσει τα κακουργήματα αυτά που γίνονται εις βάρος του εργαζόμενου λαού; Αλλά κι αν ακόμα σας άφηναν να μπήτε στο εργοστάσιο δεν θα βλέπατε τίποτα. Θα έσβυναν τα φώτα των τμημάτων του εργοστασίου που μας βασανίζουν κι έτσι δεν θα βλέπατε τίποτα…»\nΣχολιάζοντας την επιστολή, η Γαλάτεια Καζαντζάκη ξεσπά: «Και ερωτούμε: Πού βρισκόμαστε; Σε ποια σκοτεινή εποχή βαρβαρότητας, όπου τα θηριώδη ένστικτα ωρισμενων τυράννων και τα φριχτά τους κακουργήματα εις βάρος των σκλάβων τους μας μετέδωσε η ιστορία; Και πώς το κράτος το Ελληνικό αφήνει και γίνονται παρόμοια αίσχη εις βάρος του στοιχειώδους ανθρωπισμού κάτω από τη μύτη του; […] Πού είναι οι επιθεωρητές εργασίας; Πού είναι οι υπηρεσίες οι εντεταλμένες να παρακολουθούν τα εργοστάσια;»\nΧωρίς να θέλω να μειώσω την ευαισθησία και τη δύναμη της πένας της συγγραφέως, έχω την εντύπωση ότι η επιστολή του εργάτη είναι πολύ πιο συγκλονιστική, λέει πολύ περισσότερα από όσα μπόρεσε η Γαλάτεια Καζαντζάκη να δει. (Αντίστοιχα, η επιστολή ενός ανώνυμου αξιωματικού του στρατού ξηράς, που αναρτήθηκε στο Διαδίκτυο τις παραμονές του Πάσχα του 2013, είναι πολύ πιο δυνατή και διαφωτιστική από δεκάδες καλογραμμένα ρεπορτάζ για τη σύγχρονη φτώχεια2.) Ωστόσο, εκείνη η επιστολή του ανώνυμου εργάτη δε θα έφτανε στο φως αν μια θαρραλέα γυναίκα δεν έκανε ό,τι πολλοί ομότεχνοι της δε διανοούνται -τότε και τώρα- να κάνουν: να πάει εκεί. Εκεί όπου «παραείναι άγριο το τοπίο». Μόνο που τότε, προπολεμικά, τα σημάδια της αγριότητας ήταν διακριτά: τα κουρελιασμένα ρούχα, οι τρώγλες, οι ανοιχτοί οχετοί. Σήμερα η αγριότητα είναι πιο καμουφλαρισμένη, ενώ ο φόβος τη συντηρεί και συγκαλύπτει την αγριότητα.\nΟ Τζον Ριντ δεν είχε μόνο την τύχη να δει με τα ίδια του τα μάτια την Οκτωβριανή Επανάσταση και να γράψει γι” αυτήν στις Δέκα μέρες που συγκλόνισαν τον κόσμο. Τρία χρόνια νωρίτερα, το 1914, σε ηλικία 27 ετών, βρέθηκε στην πρώτη γραμμή της πιο σκληρής και βίαιης μάχης στην ιστορία των ΗΠΑ «ανάμεσα στους εργάτες και τους βιομηχάνους», όπως χαρακτηριστικά γράφει ο Χάου-αρντ Ζιν3, στη «Σφαγή του Λαντλόου». Και στο περίφημο κείμενο του «Ο πόλεμος του Κολοράντο»4, που δημοσιεύτηκε τότε στο Metropolitan Magazine, περιγράφει την εξέγερση των ανθρακωρύχων που πνίγηκε στο αίμα και μιλά με θαυμασμό για τον ηγέτη τους, τον Έλληνα μετανάστη Λούη Τίκα, που έχασε τη ζωή του καθώς τον πυροβόλησαν πισώπλατα. Ίσως σήμερα τίποτα να μην ξέραμε για τον Λούη Τίκα, αν δεν ήταν ο Ριντ. (Πρέπει να ξέρουμε ποιος ήταν ο Λούης Τίκας; Ίσως το «πρέπει» ηχεί αλαζονικό και διδακτικό. Εδώ ταιριάζει το ερώτημα αν «αξίζει» να τον ξέρουμε, όπως και το αν αξίζει να ξέρουμε ποιος ήταν ο Γιάννης Σαλάς. Πάντως, αυτόν τον τελευταίο ο Γιώργος Σεφέρης μάλλον τον ήξερε και ας μη διασταυρώθηκαν ποτέ οι δρόμοι τους, ενώ ο Μανόλης Αναγνωστάκης όχι απλώς τον ήξερε, αλλά είχε παραδεχτεί ότι ο αγωνιστής αυτός τον σφράγισε. Κλείνει η παρέκβαση.)\nΜαζί με το «τέλος της εργασίας» (όπως την ξέραμε), μαζί με την καπιταλιστική ανασυγκρότηση που ξεκίνησε στη δεκαετία του ’80, ήρθε και το τέλος ή μάλλον η αρχή του τέλους του εργατικού ρεπορτάζ, όπως το ξέραμε. Στα χρόνια του θατσερισμού και του ριγκανισμού πολλές δημοσιογραφικές πρακτικές άλλαξαν. Αυτό τουλάχιστον υποστηρίζουν έγκυροι μελετητές στη Βρετανία και στις ΗΠΑ. Στον ελληνικό Τύπο, τα θέματα που έχουν σχέση με την εργασία καλύπτονται συνήθως από το οικονομικό τμήμα, από τον υπεύθυνο για το υπουργείο Εργασίας, ενώ ο δημοσιογράφος που κάνει επιτόπιο ρεπορτάζ στους χώρους εργασίας και καλύπτει τη δραστηριότητα των συνδικάτων απλώς δεν υπάρχει, έχει εξαφανιστεί ή το κάνει ευκαιριακά.\nΚαι μόνο οι λέξεις «εργατική τάξη» φέρνει αλλεργία στους αρχισυντάκτες. Μυρίζει λαϊκισμό, ναφθαλίνη, καθυστέρηση ή γραφικότητες του τύπου «βασιλικό και ασβέστη». Επισήμως, υπάρχουν οι εργαζόμενοι, υπάρχουν οι άνεργοι, υπάρχουν οι άνεργοι νέοι (πώς να τους παραβλέψεις με πάνω από 60% νεανική ανεργία;), υπάρχουν οι μετανάστες, υπάρχουν πάνω απ” όλα οι «φτωχοί». Υπάρχουν, βέβαια, και οι ιστορίες «ανθρώπινου ενδιαφέροντος» που συνδέονται με τη φτώχεια, την ανεργία και την κρίση, όχι όμως με τους αγώνες ενάντια στη φτώχεια, την ανεργία και την κρίση. Η δημοσιογραφική κάλυψη αυτών των αγώνων συνήθως γίνεται μόνο από τη σκοπιά της «απίστευτης ταλαιπωρίας» του κοινωνικού συνόλου – ας θυμηθούμε τους φετινούς οδυρμούς για το ενδεχόμενο απεργίας των καθηγητών μέσης εκπαίδευσης στη διάρκεια των πανελλήνιων εξετάσεων. Η ενασχόληση με τα πραγματικά αίτια των κινητοποιήσεων αποκτά τη ρετσινιά του «λαϊκισμού», τη στιγμή που η στοιχειώδης δημοσιογραφική δεοντολογία απαιτεί να δίνεται ο λόγος και στην «άλλη πλευρά».\nΌπως το θύμα βιασμού και οι συγγενείς του συχνά αποσιωπά, καταπίνει την ντροπή του, έτσι και τα θύματα του εργασιακού βιασμού σωπαίνουν – και όχι μόνο επειδή δεν βρίσκουν βήμα να καταγγείλουν το τι τραβάνε. Αιτία της σιωπής τους δεν είναι ο κοινωνικός στιγματισμός, αλλά ο φόβος. Κυκλοφορεί η φήμη ότι ο ιδιοκτήτης του καταστήματος έχει δεσμούς με τη Χρυσή Αυγή και, επομένως, η καταγγελία της συμπεριφοράς του θα οδηγούσε σε αντίποινα. Το εξωφρενικό δεν είναι το κλείδωμα -άλλοι εργοδότες έχουν κάνει πολύ χειρότερα- αλλά η σιωπή που υπαγορεύεται από το φόβο. Και αν αυτά συμβαίνουν στην καρδιά της πόλης (και έχουμε βάσιμους λόγους να πιστεύουμε ότι πράγματι συμβαίνουν), γιατί θα πρέπει να μας εκπλήττουν τα όσα έγιναν στον κάμπο της Ηλείας, όταν μπράβοι των παραγωγών πυροβόλησαν στο ψαχνό τους εργάτες της φράουλας που ζητούσαν τα δεδουλευμένα τους;\n«Απολύτως φασιστική» χαρακτήρισε την ΠΟΣΠΕΡΤ (Πανελλήνια Ομοσπονδία Συλλόγων Προσωπικού Επιχειρήσεων Ραδιοφωνίας-Τηλεόρασης) γνωστός φιλόσοφος και αρθρογράφος σε κείμενο του με αφορμή την κρίση στην ΕΡΤ5. Δεν διευκρινίζεται αν ο χαρακτηρισμός αφορά την ηγεσία της ΠΟΣΠΕΡΤ ή και τα μέλη της, δηλ. όλους τους εργαζόμενους στην ΕΡΤ, όμως δεν είναι η πρώτη φορά που ο συνδικαλισμός εμφανίζεται σαν συνώνυμο της διαφθοράς, της συναλλαγής, του βολέματος. Με στεναγμούς ανακούφισης και ιαχές θριάμβου θα δέχονταν πολλοί διαμορφωτές της κοινής γνώμης την κατάργηση του. Οταν οι «επώνυμοι» συκοφαντούν όχι απλώς μια ομοσπονδία αλλά τον ίδιο το συνδικαλισμό, είναι φυσικό να γιγαντώνεται η κτηνωδία, η ανθρωποφαγία των ανωνύμων.\nΑσφαλώς δεν είναι όλες οι συνδικαλιστικές ηγεσίες άγιες. Για κάποιους, ιδίως από το χώρο του παλιού ΠΑΣΟΚ, ο συνδικαλισμός στάθηκε το εφαλτήριο για την είσοδο τους στη Βουλή και για πολιτική καριέρα. Οι κατά καιρούς πρόεδροι της ΓΣΕΕ και της ΑΔΕΔΥ είναι ένα είδος «σελέμπριτι»: γι” αυτούς ανοίγουν διάπλατα τα παράθυρα των τηλεοπτικών εκπομπών, ενώ οι δηλώσεις τους βρίσκουν πάντα μια θεσούλα στην ειδησεογραφία. Ωστόσο, είναι πολύ περισσότεροι εκείνοι που πλήρωσαν με απόλυση ακόμα και την εγγραφή τους στο πρωτοβάθμιο σωματείο και τη συμμόρφωση με τις αποφάσεις του ή την απόπειρα τους να ιδρύσουν σωματείο στο χώρο εργασίας τους.\nΣυχνά διαβάζουμε και ακούμε για «Τρίμηδες, Φωτόπουλους, Μπαλασόπου-λους, Καλφαγιάννηδες», όπως παλαιότερα διαβάζαμε και ακούγαμε για «Σταμουλοκολλάδες». Όποιος ασχολείται με το συνδικαλισμό, αυτόματα χαρακτηρίζεται εργατοπατέρας, εκπρόσωπος ενός είδους της εποχής των δεινοσαύρων και όχι ενός κλάδου. Πίσω από τους Καλφαγιάννηδες δεν υπάρχουν οι χιλιάδες εργαζόμενοι της ΕΡΤ, αλλά συντεχνιακά συμφέροντα, υπάρχουν βολεμένοι που αγωνίζονται με νύχια και με δόντια για να μην τα χάσουν.\nΕίναι αυτονόητο ότι ο συνδικαλισμός είναι στοιχείο όχι μόνο της ταξικής πάλης, αλλά και της ίδιας της αστικής δημοκρατίας. Η συκοφάντηση και η συρρίκνωση του είναι σημάδια αυταρχισμού, είναι οργανικά στοιχεία του αχαλίνωτου, επιθετικού νεοφιλελευθερισμού. Αν στα χρόνια των πιστοποιητικών κοινωνικών φρονημάτων πολλοί έλεγαν «σε τυλίγουν σε μια κόλλα χαρτί», σήμερα οι μαχόμενοι συνδικαλιστές ανακαλύπτουν ότι «σε τυλίγουν σε μια δικαστική απόφαση» και σε κατατάσσουν στην κατηγορία των επίορκων υπαλλήλων, δηλαδή σε στέλνουν κατευθείαν στη διαθεσιμότητα και την απόλυση. Αυτό συνέβη φέτος, στις 31 Μαρτίου, όταν τρεις συνδικαλιστές του κλάδου της τοπικής αυτοδιοίκησης καταδικάστηκαν από το Β” Μονομελές Πλημμελειοδικείο Αθηνών σε εξάμηνη φυλάκιση επειδή συμπαραστάθηκαν, με την απλή παρουσία τους, στον απεργιακό αγώνα των συναδέλφων τους του Δήμου Νέου Ηρακλείου Αττικής το 20076.\nΣτα χρόνια του λάιφστάιλ και της χρηματιστηριακής ευδαιμονίας οι δημοσιογράφοι ή μάλλον μια αρκετά πλατιά κατηγορία τους ήταν τα χαϊδεμένα παιδιά του συστήματος. Όχι τόσο λόγω του υψηλού μισθού τους, αλλά επειδή είχαν τη δυνατότητα να συναναστρέφονται -αν και όχι σαν ίσοι προς ίσους- τους ισχυρούς και τους «επώνυμους». Πληρωμένα ταξίδια στο εξωτερικό, γεύματα εργασίας σε ακριβά εστιατόρια, πρωτοχρονιάτικα δωράκια. Μια ψευδαίσθηση γκλαμουριάς που όμως ζάλιζε αρκετούς. Χάρη στις πολιτικές γνωριμίες, δηλ. με τη μεσολάβηση του γνωστού του γνωστού- πολλοί ήταν «πιο ίσοι από τους ίσους». Π.χ., στο στρατό υπηρετούσαν στις καλύτερες θέσεις ή είχαν τη δυνατότητα να σβήσουν μια κλήση από την τροχαία. Επιπλέον, δεν ήταν λίγοι αυτοί που, παράλληλα με την εργασία τους στην εφημερίδα ή το κανάλι, αποκτούσαν μια δεύτερη εργασία σε κάποιο υπουργείο, τράπεζα ή δημόσιο οργανισμό, κάτι που τους εξασφάλιζε όχι μόνο διπλό μισθό αλλά και διπλή σύνταξη… Αυτά τα προνόμια δεν ήταν βέβαια για όλους, όμως δεν είναι λίγοι αυτοί που τα απήλαυσαν ενώ κάποιοι τα απολαμβάνουν ακόμα.\nΤο 2006 παρουσιάστηκε στον Guardian1 μια έρευνα για το δημοσιογραφικό επάγγελμα. Από τους 100 πιο γνωστούς Βρετανούς δημοσιογράφους, το 54% είναι απόφοιτοι ιδιωτικών σχολείων (όπου σπουδάζει μόνο το 7% του μαθητικού πληθυσμού), ενώ το 1989 η αναλογία ήταν 49%. Οι περισσότεροι δημοσιογράφοι με πανεπιστημιακό πτυχίο (89 στους 100) έχουν φοιτήσει στην Οξφόρδη και στο Κέμπριτζ, γεγονός που δείχνει ότι όλο και πιο δύσκολα οι νέοι από πιο χαμηλά κοινωνικά στρώματα μπορούν να σταδιοδρομήσουν ως δημοσιογράφοι. Οι πετυχημένοι δημοσιογράφοι που τελείωσαν το δημόσιο σχολείο (όπου φοιτούν οι 9 στους 10 Άγγλους μαθητές) μετριούνται στα δάχτυλα. Σύμφωνα με τον επικεφαλής της έρευνας, ενώ κάποτε στα δημοσιογραφικά γραφεία ίσχυε κάποια αξιοκρατία, σήμερα η άτυπη πρακτική των προσλήψεων στη βιομηχανία των ΜΜΕ ευνοεί εκείνους που η οικογένεια τους ανήκει στις ελίτ. Όχι μόνο γιατί λόγω γνωριμιών έχουν ευκολότερη πρόσβαση αλλά και γιατί οι νεοπροσληφθέντες μπορούν πιο εύκολα να επιβιώνουν με τους χαμηλούς μισθούς και τη μεγάλη ανασφάλεια που επικρατούν στο χώρο του Τύπου, ιδίως για τις πιο νεαρές ηλικίες.\nΣτην Ελλάδα δεν έχει διεξαχθεί κάποια παρόμοια έρευνα για την ταξική προέλευση των δημοσιογράφων. Πάντως, εμπειρικά μπορούμε να πούμε ότι τα στεγανά δεν είναι τόσο αυστηρά. Το κύμα της φλογερής πολιτικοποίησης της νεολαίας, που σηκώθηκε στις δύο πρώτες δεκαετίες της μεταπολίτευσης, έφερε ή ξέβρασε στα δημοσιογραφικά γραφεία πολλούς ανήσυχους και συχνά ταλαντούχους νέους που προέρχονταν από την Αριστερά, που είχαν περάσει από το Ριζοσπάστη ή τον Οδηγητή. Κάποιοι παρέμειναν αριστεροί (στην έξω ή στη μέσα καρδιά τους), ενώ άλλοι όχι απλώς συμβιβάστηκαν αλλά ξεπέρασαν σε αντι-κομμουνισμό ή μάλλον σε αντιλαϊκότητα και αντεργατικότητα τους παλιούς πολιτικούς αντιπάλους τους. Πολλοί αποδίδουν αυτό το ελληνικό φαινόμενο στη μεταπολεμική πολιτιστική ηγεμονία της Αριστεράς και στα συμπλέγματα των νικητών του Εμφυλίου, δηλ. της δεξιάς, μια ερμηνεία που σήμερα βολεύει σαν άλλοθι για τη νεοσυντηρητική επίθεση που επιχειρείται στο χώρο της κουλτούρας, της παιδείας και φυσικά των ΜΜΕ. «Κομμουνιστικό όργανο», ήταν, σύμφωνα με τον Θόδωρο Πάγκαλο, η ΕΡΤ που «κομμούνιζε από το πρωί ώς το βράδυ μέχρι αηδίας», όπως δήλωσε σε ραδιοφωνική του συνέντευξη στις αρχές Ιουλίου8. Επίσης και ο Αντώνης Σαμαράς, στην ομιλία του στο 9ο Συνέδριο της Νέας Δημοκρατίας, στις 28 Ιουλίου, ισχυρίστηκε ότι ναι μεν η Δεξιά και η Αριστερά διόριζαν δικούς τους στην ΕΡΤ, όμως κυρίως διόριζαν αριστερούς9. Αυτή η χοντροκομμένη διαστρέβλωση της πραγματικότητας δεν είναι απλώς έκφραση δεξιού ή ακροδεξιού φανατισμού, αλλά δείχνει ότι σήμερα το σύστημα δεν ανέχεται ούτε καν τους «αριστερούς μαϊντανούς», ούτε την ελάχιστη (και συνήθως ανώδυνη) δόση αριστερού λόγου ή γραφής σαν άλλοθι πολυφωνίας. Η παρουσίαση της δραστηριότητας των αριστερών κοινοβουλευτικών κομμάτων ή προσωπικοτήτων είναι ανεκτή, θεωρείται ένδειξη ισορροπίας και αμεροληψίας, όμως ό,τι έχει σχέση με το εργατικό και το ευρύτερο λαϊκό κίνημα πρέπει να συκοφαντηθεί ή να αποσιωπηθεί.\nΣτη δεκαετία του ’90 μια πολιτικός με αριστερή προέλευση (αλλά όχι κατάληξη) ρωτήθηκε σε μια συνέντευξη πόσα ξοδεύει κάθε μήνα. «Όσα και οι φίλοι μου», απάντησε με ειλικρίνεια, χωρίς να διευκρινίσει σε ποια τάξη ανήκουν οι φίλοι της. Αυτό που υπονοεί η συγκεκριμένη απάντηση είναι: «δύσκολα θα μπορούσα να είμαι φίλη με κάποιον που ζει με το ένα δέκατο των χρημάτων που ξοδεύω εγώ». Και όχι απλώς «να είμαι φίλη», αλλά να γνωρίζω, να αναγνωρίζω αυτόν τον κάποιο. Πολλοί δημοσιογράφοι, που δεν θεωρούν τον εαυτό τους προνομιούχο, θα μπορούσαν να δώσουν μια παρόμοια απάντηση.\nΤα σκάγια που δέχτηκαν οι ξένοι εργάτες γης στη Μανωλάδα, όπως και το βι-τριόλι που έσκαψε το λαιμό και το πρόσωπο της Κωνσταντίνος Κούνεβα, ήταν η αιτία που τα φώτα της δημοσιότητας έπεσαν με συμπόνια στα παραπήγματα του ηλειακού κάμπου και στις μεσαιωνικές συνθήκες εργασίας στις εταιρείες που αναλαμβάνουν εργολαβικά τον καθαρισμό των δημόσιων χώρων, όπως είναι οι σταθμοί των τρένων, τα νοσοκομεία, τα κτίρια των ΔΕΚΟ.\nΥπάρχει και μια άλλη, συμπληρωματική ερμηνεία για την υποτίμηση των εργατικών θεμάτων, ιδίως στο χάρτινο Τύπο. Η συρρίκνωση της κυκλοφορίας τους. ένα φαινόμενο που είχε αρχίσει και πριν ξεσπάει η οικονομική κρίση, οδηγεί σε όλο μεγαλύτερη εξάρτηση τους από τα διαφημιστικά έσοδα. Οι εφημερίδες ευρείας κυκλοφορίας και πολλά περιοδικά δεν απευθύνονται πλέον στο «γενικό αναγνωστικό κοινό», που ένα τμήμα του είναι και η εργατική τάξη, αλλά σε εκείνα τα στρώματα που το εισόδημα τους τους επιτρέπει να αγοράσουν τα προϊόντα που διαφημίζονται στις σελίδες τους. Δεν απευθύνονται στους δημιουργούς του πλούτου, αλλά στους καταναλωτές του, όπως έχει εύστοχα επισημανθεί. Ακόμα και όταν παρουσιάζουν θέματα που έχουν σχέση με τους φτωχούς ή τους μετανάστες, αυτά «είναι γραμμένα λες και οι μετανάστες είναι ο «άλλος» και όχι η κοινότητα στην οποία απευθύνεται η εφημερίδα», έχει πει η Αμερικανίδα δημοσιογράφος Kari Lydersen, που έχει ιδιαίτερα ασχοληθεί με τη θέση των ισπανόφωνων μεταναστών. Ο ίδιος εξηγεί ότι οι εφημερίδες κυρίως απευθύνονται στη μορφωμένη μεσαία και ανώτερη τάξη, που συνήθως κατοικεί στα προάστια και ενδιαφέρεται για τα θέματα που έχουν σχέση με τη δική της κοινότητα και την αφορούν άμεσα.\nΜόνο ένας αφελής θα υποστήριζε ότι τα σίριαλ δεν συμβάλλουν τη διαμόρφωση της κοινωνικής συνείδησης των εργαζομένων, όπως γενικά συμβάλλουν οι ψυχαγωγικές της συνήθειες. Επίσης θα ήταν αφελές να υποστηρίξουμε ότι οι εργαζόμενοι θέλουν να διαβάζουν ή να βλέπουν «μόνο» εργατικά θέματα ή να παρακολουθούν σειρές μυθοπλασίας με ήρωες που να προέρχονται από την τιμημένη εργατιά, σαν και αυτούς που υποδυόταν ο Νίκος Ξανθόπουλος, το «παιδί του λαού», στις ταινίες του ’60. Κάθε άλλο. Οι πρίγκιπες και οι πριγκιπέσες πάντα έπαιζαν κυρίαρχο ρόλο στη λαϊκή μυθολογία. Ωστόσο, αυτό που παίζει τον πιο καθοριστικό ρόλο στη διαμόρφωση της κοινωνικής συνείδησης δεν είναι τόσο το τι επιλέγουν να δουν οι εργαζόμενοι στην τηλεόραση, αλλά το τι στερούνται, το τι χάνουν, το πώς φτωχαίνει η κοινωνική τους ζωή όταν καθηλώνονται τρεις-τέσσερις ή και περισσότερες ώρες την ημέρα μπροστά στην τηλεόραση, όχι πάντα από ανάγκη αλλά επειδή οι άλλες ψυχαγωγικές επιλογές, ακόμα και ο καφές στην πλατεία, είναι οικονομικά απαγορευμένες.\nΗ απεικόνιση των εργαζομένων στα σίριαλ θα μπορούσε να ήταν το αντικείμενο ενός ξεχωριστού κειμένου. Συνοπτικά, μπορούμε να πούμε ότι η εργατική τάξη δεν είναι εξαφανισμένη, ενώ στα λιγοστά ελληνικά σίριαλ της τελευταίας διετίας η κρίση είναι παρούσα καθώς πολλοί χαρακτήρες είναι άνεργοι, ξεσπιτωμένοι, υποαπασχολούμενοι. Σημασία όμως δεν έχει το πόσο δυναμική και έντονη είναι η παρουσία των εργαζομένων στο πάνθεον των τηλεοπτικών ηρώων: αυτό που μετράει είναι ο σεβασμός, η χάρη, η ευφυΐα, η αισθητική με την οποία απεικονίζεται η ζωή της εργατικής τάξης. Συχνά τα «λαϊκά παιδιά» εμφανίζονται σαν καρικατούρες, μιλούν σαν «τα παλιόπαιδα, τ” ατίθασα» του Νίκου Τσιφόρου και ελάχιστα θυμίζουν τους ανθρώπους που συναντάμε στην καθημερινή ζωή. Και αυτό δεν οφείλεται στην έλλειψη σεναριογραφικού ή υποκριτικού ταλέντου, όσο στην έλλειψη παράδοσης. Μιας παράδοσης λαϊκότητας -και όχι λαϊκισμού- και ρεαλισμού η οποία είναι διακριτή σε πολλά τηλεοπτικά, κινηματογραφικά, θεατρικά και λογοτεχνικά προϊόντα χωρών όπως η Βρετανία ή και οι Ηνωμένες Πολιτείες. Λαμπρά τηλεοπτικά δείγματα αυτής της παράδοσης είναι το τηλεοπτικό The Office ή το Επειγόντως τη μαμή, όπου το σύγχρονο προλεταριάτο, οι υπάλληλοι γραφείου, τα πιο φτωχά λαϊκά στρώματα απεικονίζονται με χιούμορ και ευαισθησία, σαν «κανονικοί» άνθρωποι και όχι σαν εξωτικά ζωάκια.\nΟι συλλογικές συμβάσεις εργασίας καταργήθηκαν με τον πιο βάναυσο τρόπο, η αποζημίωση λόγω απόλυσης συρρικνώθηκε, οι απολύσεις απελευθερώνονται όλο και περισσότερο, ενώ οι επιθεωρητές εργασίας είναι ελάχιστοι σε σχέση με τους χώρους που πρέπει να καλύψουν, γεγονός που σημαίνει ότι τα περιθώρια εργοδοτικής αυθαιρεσίας διευρύνονται. Το κοινωνικό κράτος διαλύεται και η στρατιά των κολασμένων της γης πυκνώνει. Όλα αυτά δεν μπορούν να αποσιωπηθούν εντελώς από τα ΜΜΕ, όμως τις περισσότερες φορές η αφήγηση γίνεται από τη σκοπιά των «απέξω», των «από πάνω», των τεχνοκρατών ή των ειδικών, όχι όμως «των κάτω». Οι κάτω βάζουν το συναίσθημα τους, το δάκρυ τους… οι πάνω βάζουν το μυαλό και τις αναλύσεις τους.\nΝέες λέξεις που σχετίζονται με την εργασία εισβάλλουν τα τελευταία χρόνια στο καθημερινό μας λεξιλόγιο. Συχνά δεν κατανοούμε πλήρως το νόημα\nτους, όμως διαισθανόμαστε ότι αντιπροσωπεύουν έναν ευτελισμό ή μια απειλή: stagers, εργαζόμενοι φτωχοί, νεόπτωχοι, ωφελημένοι, κινητικότητα, διαθεσιμότητα, μετενέργεια, πλεονάζοντες, εφεδρεία, οριζόντιες περικοπές, ξαφνικός θάνατος κ.ά. Το έργο της αποκωδικοποίησης αυτών των εννοιών αναλαμβάνουν, συνήθως μέσω της τηλεόρασης, πανεπιστημιακοί που έχουν ειδικευθεί στο εργατικό δίκαιο ή δημοσιογράφοι που μας κάνουν λιανά το τι σημαίνουν τα νέα μέτρα και διατάξεις. Με τις τηλεοπτικές εμφανίσεις, την αρθογραφία και τις συνεντεύξεις τους, καθηγητές όπως ο Αρις Καζάκος, ο Αλέξης Μητρόπουλος, ο Σάββας Ρομπόλης κ.ά. έχουν προσφέρει πολλά στη διαφώτιση του κοινού, όμως αυτή η πολύτιμη προσφορά δεν υποκαθιστά την ανάγκη ύπαρξης αυτοτελούς και επιτόπιου εργατικού ρεπορτάζ. Συνήθως, στα κανάλια και στις εφημερίδες το λόγο δεν τον έχουν οι ίδιοι οι εργαζόμενοι ή οι εκλεγμένοι εκπρόσωποι τους, αλλά οι ειδικοί στην εργατική αριθμητική και νομοθεσία. Απ” αυτή την άποψη, ο Γιώργος Αυτιάς είναι ο τηλεοπτικός ιππότης των απόμαχων της εργασίας ή εκείνων που πλησιάζουν στην ηλικία της συνταξιοδότησης. Ο Τζον Ριντ άκουσε το σφύριγμα από τις σφαίρες που χτύπησαν πισώπλατα και θανάτωσαν τον Λούη Τίκα, είδε τα πτώματα των απανθρακωμένων παιδιών και γυναικών που δολοφόνησαν οι άνδρες της Εθνοφυλακής και οι μπράβοι των αφεντικών των ανθρακωρυχείων του Κολοράντο, όμως αυτοί που ασχολούνται σήμερα με τα εργατικά θέματα, ανεξάρτητα από την επαγγελματικότητα και την ευσυνειδησία τους, παραμένουν άκαπνοι και ατσαλάκωτοι στο στούντιο ή στο γραφείο της εφημερίδας τους.10 Και πάλι πρέπει να επισημάνουμε ότι υπάρχουν λίγες τιμητικές εξαιρέσεις.\nΠολύ γνωστός είναι στην Ελλάδα ο Γερμανός δημοσιογράφος Γκίντερ Βάλραφ. που μεταμφιέστηκε σε Τούρκο εργάτη για να μάθει πώς ζουν οι άνθρωποι στην απέναντι όχθη. Τα όσα είδε αποτυπώθηκαν στο θρυλικό βιβλίο του Στο περιθώριο (Στάχυ, 1986)», ενώ αργότερα, για να γράψει το βιβλίο του για το σύγχρονο γερμανικό θαύμα, δεν υποδύθηκε απλώς τον άστεγο, αλλά έζησε σαν άστεγος, γυρεύοντας καταφύγιο σε διάφορους ξενώνες στη Γερμανία. Πρόκειται για την ερευνητική βιωματική δημοσιογραφία που δεν απαιτεί μόνο κότσια, πείσμα και σωματική αντοχή, αλλά κι έναν εκδότη πρόθυμο να την ενθαρρύνει και να τη χρηματοδοτήσει. Ακόμα και στη σύγχρονη μητρόπολη του καπιταλισμού, στις ΗΠΑ, το είδος αυτό δεν έχει εξαφανιστεί, αλλά γίνεται όλο και πιο σπάνιο.\nΛιγότερο γνωστή από τον Βάλραφ είναι στην Ελλάδα η Αμερικανίδα συγγραφέας και δημοσιογράφος Barbara Ehrenreich, με διδακτορικό στη μοριακή βιολογία, που για να γράψει το βιβλίο της Nickel and Dimed: On (not) getting by in America (2001), έκανε ό,τι και ο Βάλραφ, δηλαδή προσπάθησε να ζήσει ή μάλλον να επιβιώσει κάνοντας επί τρεις μήνες -με διαλείμματα- εργασίες που αμείβονταν με το κατώτατο ωρομίσθιο, δηλ. 6-7 δολάρια την ώρα: καμαριέρα, καθαρίστρια, σερβιτόρα, πωλήτρια και ζώντας αποκλειστικά με το μισθό της στη Φλόριντα, το Μέιν και τη Μινεσότα. Και μάλιστα, δεν ήταν πιτσιρίκα, αλλά κόντευε τα 60. Το ενδιαφέρον είναι ότι το πρόπλασμα του βιβλίου ήταν ένα μεγάλης έκτασης ρεπορτάζ που δημοσιεύτηκε το 1999 στο κάθε άλλο παρά προλεταριακό περιοδικό Harper ϊ12.Στην εισαγωγή της στο βιβλίο, η Ehrenreich αναφέρει ότι στη διάρκεια ενός γεύματος με τον εκδότη του περιοδικού, τον Lewis Η. Lapham, η συζήτηση στράφηκε στο πώς μπορεί κανείς να ζήσει με τον κατώτατο μισθό. Εκείνη θυμήθηκε εκείνο «το παλιομοδίτικο είδος δημοσιογραφίας» και είπε ότι κάποιος πρέπει να το κάνει. Ο εκδότης της χαμογέλασε και της είπε: «Εσύ».\nΣτην Ελλάδα αυτά είναι όνειρα θερινής νυκτός. Οι έρευνες αυτές απαιτούν χρόνο και χρήμα, όμως στις περισσότερες περιπτώσεις τα κανάλια και οι εφημερίδες προτιμούν να ακολουθούν το νόμο της αρπαχτής, της ταχύτητας, της ευκολίας, της με κάθε τρόπο μείωσης του δικού τους «εργατικού κόστους». Έτσι. λιγοστές είναι οι δημοσιογραφικές εκπομπές έρευνας ή τα αναλυτικά ρεπορτάζ γύρω από την κατάσταση της εργατικής τάξης είτε των Ελλήνων είτε μεταναστών. Λιγοστά αλλά πολύτιμα καθώς δείχνουν ότι το δυναμικό υπάρχει, ότι το δημοσιογραφικό πνεύμα είναι πρόθυμο… όμως κάποιες άλλες προϋποθέσεις είναι ασθενείς.\n1.Βασίλης I. Τζανακάρης, Τότε που ξημέρωνε σκοτάδι, εκδ. Καστανιώτης, Αθήνα 2005. σελ.225-230.\n3.Χάουαρντ Ζιν, Ιστορία τον λαού των Ηνωμένων Πολιτειών, μετ. Θεόδωρος Καλύβας, εκδ. Αιώρα, 2008, σελ. 393.\n4.Τζον Ριντ, Επιλογή από το έργο του, μετ. Ρούλα Βερβενιώτου, Σύγχρονη Εποχή, Αθήνα 1987, σελ.118-162.\n5. Χρήστος Γιανναράς, «Η ΕΡΤ ξεγύμνωσε την πολιτική υποκρισία», Καθημερινή. 30.6.2013.\n6.Βλ. τη σχετική ανακοίνωση της ΠΟΕ-ΟΤΑ στο http://left.gr/news/poe-ota-gia-tin-katadiki-trion-syndikaliston-den-mas-tromokratoyn\n7.Owen Gibson, «Most leading journalists went to private school, says study», Guardian. 15.6.2006.\nΠηγή: http://aristeroblog.pandiera.gr/ attack\nΑναρτήθηκε από Ταξική Πτέρυγα στις 8:18 μ.μ.


Οι Σκανδιναβοί λατρεύουν την Κρήτη -Τα στοιχεία που το αποδεικνύουν | iefimerida.gr\nΕΡΧΟΝΤΑΙ ΜΕ ΤΙΣ ΟΙΚΟΓΕΝΕΙΕΣ ΤΟΥΣ ΔΙΑΚΟΠΕΣ\nΕπιλέγουν τα Χανιά, φωτογραφίες: wikipedia\nΟικογενειακός προορισμός, με τουρίστες που την έχουν επισκεφτεί ξανά, είναι η δυτική Κρήτη.\nΑυτό, σύμφωνα με τα στοιχεία έρευνας που πραγματοποιήθηκε το 2017 στο αεροδρόμιο Χανίων, από το Πολυτεχνείο, το Πανεπιστήμιο Κρήτης και το Μεσογειακό Αγρονομικό Ινστιτούτο Χανίων.\nΣύμφωνα με την έρευνα, το 50% των επισκεπτών προέρχεται από σκανδιναβικές χώρες.\nΟι αφίξεις αλλοδαπών επισκεπτών, με απευθείας πτήσεις τσάρτερ για το έτος 2017 στο αεροδρόμιο Χανίων, έφτασαν τις 1.094.862, σημειώνοντας αύξηση 4,4% σε σχέση με την περίοδο του 2016 (1.048.703 αφίξεις).\nΗ πλειονότητα των επισκεπτών προέρχεται από τις σκανδιναβικές χώρες, όπως Σουηδία (16,2%), Νορβηγία (13,8%), Δανία (13,2%), Φινλανδία (7,0%).\nΑκολουθούν αλλοδαποί επισκέπτες από Μεγάλη Βρετανία (14,2%), Πολωνία (7,5%), Γερμανία (6,8%) και Ιταλία (4,6%).\nΜένουν στα Χανιά\nΧαλαρά σε παραλία\nΗ δυτική Κρήτη θεωρείται από τους αλλοδαπούς τουρίστες ως προορισμός οικογενειακός, χαλάρωσης, ξεκούρασης, παραλίας, θάλασσας και φιλοξενίας.\nΤρεις στους τέσσερις επισκέπτες είναι απόφοιτοι τριτοβάθμιας εκπαίδευσης, ενώ οι μισοί αλλοδαποί τουρίστες δηλώνουν ετήσιο οικογενειακό εισόδημα πάνω από 60.000 ευρώ.\nΚάμψη για τα «all inclusive» πακέτα\nΌσον αφορά τα ξενοδοχειακά «πακέτα», το λεγόμενο «all inclusive package», φαίνεται για πρώτη φορά, στα 4 τελευταία έτη, να παρουσιάζει μια κάμψη.\nΈτσι, ενώ το 2016 παρατηρήθηκε ότι ένας στους τρεις έκανε χρήση του συγκεκριμένου πακέτου, στην τελευταία τουριστική περίοδο το ποσοστό αυτό συρρικνώθηκε κατά 5 - 6%, με σχεδόν έναν στους τέσσερις μόλις να επιλέγει αυτό το πακέτο, με τους μη Σκανδιναβούς να το προτιμούν περισσότερο, με αιχμή του δόρατος αυτούς που προέρχονται από την ανατολική Ευρώπη.\nΚορυφαίοι προορισμοί για τους αλλοδαπούς επισκέπτες που προσγειώνονται στο αεροδρόμιο Χανίων, είναι χώροι πολιτιστικού ενδιαφέροντος, καθώς έξι στους δέκα επισκέφθηκαν μουσεία, αρχαιολογικές τοποθεσίες, μοναστήρια και εκκλησίες.\nΑκολουθούν οι παραλίες, με την παραλία του Ελαφονησίου να κατέχει την πρώτη θέση των προτιμήσεων και να ακολουθούν αυτές του Μπάλου, των Φαλάσαρνων και της Σούγιας. Σημαντικό είναι, επίσης, και το ποσοστό των αλλοδαπών που έχουν διασχίσει το φαράγγι της Σαμαριάς.\nΜοντέλο ποστάρει φωτό με καψίματα από τσιγάρα, μελανιές -Την χτυπούσε ο σύντροφός της [εικόνες]


Zankold - Insomnia.gr\nΣχετικά με Zankold\ndakangr άφησε μία Θετική αξιολόγηση για τον Zankold 5 Μαρτίου\nΟ Zankold ξεκίνησε να ακολουθεί τον dakangr 5 Μαρτίου\nZankold απάντησε σε θέμα του Zankold στο Εκπαίδευση & Επαγγ. Προσανατολισμός\nΟ Zankold ξεκίνησε να ακολουθεί τον Wind VDSL50 χωρις Ίντερνετ 3 βδομαδες με ιστορικό (nova/OTE) και ΟΑΕΔ επίδομα ανεργίας ερώτηση . 2 Οκτωβρίου 2020\nZankold δημοσίευσε θέμα στο Εκπαίδευση & Επαγγ. Προσανατολισμός\nfriendgr άφησε μία Θετική αξιολόγηση για τον Zankold 17 Ιουλίου 2018\nZankold απάντησε σε θέμα του Zankold στο Προγράμματα Fiber, VDSL, ADSL, και κινητής τηλεφωνίας\nZankold δημοσίευσε θέμα στο Προγράμματα Fiber, VDSL, ADSL, και κινητής τηλεφωνίας\nΌλα ξεκίνησαν από τη προηγούμενη εταιρία (nova) που ήμουν πάροχος με adsl 24 και είχα δηλώσει βλάβη ήρθαν οι τεχνικοί της nova δεν μπόρεσαν να κάνουν κάτι και με τη σειρά τους τη δήλωσαν στον ΟΤΕ. Αυτό κράτησε περίπου 1,5 μήνα με συνεχόμενα τηλεφωνήματα στο τεχνικό τμήμα με την κλασσικη απάντηση : περιμένουμε τον ΟΤΕ να αποκαταστήσει τη βλάβη . Το συμβόλαιο μου έληξε με τη nova εκείνες τις μέρες και αποφάσισα αφού δεν έβρισκε άκρη η nova να πάω στη wind που μου έκανε καλή πρόταση για vdsl50 μέσω χαλκού βέβαια από Α/Κ αφού είμαι 500 μετρα περίπου όποτε σκέφτηκα ότι με συμφέρει. Φυσικα τους είχα


Βενετία: Δύο πίνακες του Μιρό βράχηκαν από την πλημμύρα – ΤΥΠΟΣ ΧΑΛΚΙΔΙΚΗΣ\n«Θύματα» της κακοκαιρίας που πλήττει την Ιταλία, έπεσαν δύο πίνακες του Ζουάν Μιρό. Οι πίνακες, η αξία των οποίων εκτιμάται στο ένα εκατομμύριο ευρώ και επρόκειτο να εκτεθούν τις επόμενες ημέρες στο Παλάτσο Τζαγκούρι- βράχηκαν από τα νερά της πλημμύρας που έχουν κατακλύσει τη Βενετία, όπως ανακοίνωσε η διεύθυνση του Μουσείου.\nΣτο Παλάτσο Τζαγκούρι, όπου αύριο επρόκειτο να εγκαινιαστεί η έκθεση «Από τον Καντίνσκι στον Μποτέρο», αρχικά δεν παρουσιάστηκαν προβλήματα. Όμως, κατά τη διάρκεια της νύχτας, όταν οι επιμελητές της έκθεσης πήγαν και πάλι στον χώρο για να τον επιθεωρήσουν, διαπίστωσαν ότι έμπαιναν νερά από τις τουαλέτες του κτηρίου.\nΟι δύο πίνακες του Μιρό ήταν ακόμη τυλιγμένοι και ακουμπισμένοι στο πάτωμα του δευτέρου ορόφου, στον τοίχο όπου επρόκειτο να κρεμαστούν. Το νερό τους είχε καλύψει σχεδόν μέχρι τη μέση τους.\nΌλο το προσωπικό του Μουσείου κινητοποιήθηκε, εν μέσω της νύχτας, για να απομακρύνει τους άλλους πίνακες και να στεγνώσει τον χώρο.\nΟι δύο πίνακες στάλθηκαν κατεπειγόντως σε ατελιέ του Άστι προκειμένου να αποκατασταθούν, προτού τα υφάλμυρα νερά καταστρέψουν τα χρώματα.\nΠροηγούμενο ΥΠΠΟΑ: Υλοποίηση των δεσμεύσεων απέναντι στους Έλληνες δημιουργούς


Angel of Mind: 10 τρόποι για να είστε πάντα σε επαγγελματική εγρήγορση!\n10 τρόποι για να είστε πάντα σε επαγγελματική εγρήγορση!\nΑυτές οι απλές συμβουλές μπορούν να ενισχύσουν την αυτοσυγκέντρωση σας και να σας δώσουν περισσότερη δύναμη για να κατακτήσετε τους στόχους σας, τόσο στην επαγγελματική όσο και στην προσωπική σας ζωή.\n1. Αποφύγετε τους αρνητικούς ανθρώπους! Αυτοί οι άνθρωποι τείνουν να ρουφούν την ενέργειά σας, να σας ρίχνουν το ηθικό και απλά να σπαταλούν το χρόνο σας.\n2. Ξεπεράστε τα όριά σας! Αν ακολουθείτε την πεπατημένη δεν πρόκειται να πάτε πολύ μακριά. Τα όρια είναι ένα ψυχολογικό φράγμα και όσο πιο πολύ τα ξεπερνάμε τόσο περισσότερο εξελισσόμαστε και προοδεύουμε.\n3. Αναζητήστε θετικούς ανθρώπους σαν και εσάς! Η θετική τους ενέργεια μπορεί να έχει αντίκτυπο στη δική σας και επιπλέον μπορείτε να μάθετε από τις στρατηγικές τους.\n4. Εκπαιδεύστε το μυαλό σας! Μάθετε να κάνετε θετικές σκέψεις και να απομακρύνετε τις αρνητικές!\n5. Να έχετε πάντα ένα plan B! Ποτέ δε πάνε όλα όπως τα θέλετε. Απλά πρέπει να είστε ευέλικτοι και να βρίσκετε νέους δρόμους ή να αλλάζετε λίγο τους στόχους σας.\n6. Να σκέφτεστε πάντα πριν μιλήσετε! Αν δεν έχετε να πείτε κάτι που να εξυπηρετεί τους στόχους σας καλύτερα να μην πείτε τίποτα.\n7. Εκπαιδεύστε το σώμα σας! Γυμναστείτε και ανεβάστε τα επίπεδα ενέργειας του σώματός σας. Φτιάξτε ένα πρόγραμμα διατροφής και γυμναστικής και ακολουθήστε το πάντα όπως ένα Business plan.\n8. Απολαύστε τις αποτυχίες σας! Τα πιο σπουδαία μαθήματα στη ζωή έρχονται από τα λάθη μας! Αναλύστε τα και μάθετε από αυτά.\n9. Αναλάβετε τις ευθύνες σας! Αν καταριέστε τη μοίρα, την τύχη, την αστρική συγκυρία ή οτιδήποτε άλλο, τότε απλά δεν αναγνωρίζετε τις ευθύνες σας και γίνεστε μαλακοί με τον εαυτό σας. Σκοπός είναι να μαθαίνετε από τα λάθη σας και να προσπαθείτε ποιο σκληρά.\n10. Μην παίρνετε την επιτυχίες σας πολύ στα σοβαρά! Η ζωή είναι γεμάτη πάνω-κάτω. Σκοπός είναι να είστε πάντα σε εγρήγορση και να μην επαναπαύεστε στις δάφνες σας. Αυτό οδηγεί σίγουρα στην αποτυχία.\nΦώτο από: www.freedigitalphotos.net\nΑναρτήθηκε από Angel στις 11/27/2012 12:55:00 π.μ.


ΜΑΝΟΣ ΣΤΕΦΑΝΙΔΗΣ: Το Βασίλειο της αιώνιας Παιδικότητας*\nΘα μπορούσα να πω "μια φορά και έναν καιρό" αλλά το παραμύθι αυτό συμβαίνει τώρα και το βασίλειο του παραμυθιού είναι δίπλα μας. Θα σας μιλήσω απ´ ευθείας λοιπόν για έναν τόπο που οι άνθρωποι δεν μεγαλώνουν ποτέ, που ζουν και συμπεριφέρονται σαν παιδιά δηλαδή παιδιαρίζουν συνεχώς ακόμα κι όταν είναι γέροι. Που αρνούνται να ενηλικιωθούν αλλά που συμβιώνουν με το στίγμα του παλιμπαιδισμού για πάντα. Που π.χ θεωρούνται νέοι, πολλά υποσχόμενοι καλλιτέχνες άνθρωποι που πενηνταρίζουν. Που συχνά χρησιμοποιούν προς εαυτούς και αλλήλους την δικαιολογία "Παιδί είναι ακόμη". Περιττό να πω πόσο ξεχωριστός είναι αυτός ο τόπος ο χωρίς μνήμη και πόσο ευτυχισμένοι και μακάριοι οι κάτοικοι του. Οι αεί παίδες αλλά όχι παιδιά της ιστορίας όπως ήθελε ο θείος Κάρολος! Που ξεχνάνε μήπως και τους ξεχάσουν.\nΌμως κανένα από τα παραπάνω μέτρα δεν έπιασε στ' αλήθεια ποτέ, γιατί οι άνθρωποι εκείνου του ευτυχισμένου βασιλείου δεν ήθελαν με κανένα τρόπο να αναλάβουν ευθύνες περισσότερες από όσες αναλογούσαν στην αμέριμνη παιδικότητα τους γιατί τότε θα έπαυαν να είναι αυτό που ήταν και που τους άρεσε πολύ να είναι και θα γίνονταν κάτι άλλο που δεν ήθελαν καθόλου να γίνουν. Και αυτό προσωπικά μου φαίνεται πολύ λογικό γιατί ποιος, παρακαλώ, επιθυμεί πραγματικά να μεγαλώσει όταν μπορεί να παραμένει παιδί; Και να του συμπεριφέρονται σαν παιδί; Και να έχει όλα τα προνόμια των παιδιών χωρίς καμιά, μα καμιά από τις υποχρεώσεις των μεγάλων;\nΑπό την άλλη πλευρά, ήταν απολύτως φυσικό να μην ισχύουν σε αυτόν τον τόπο εκείνα που ίσχυαν σε άλλες χώρες και τόπους, φερ´ ειπείν η μέθοδος εργασίας, το επιχειρείν, οι παραγωγικές πρωτοβουλίες, η φορολόγηση, η δανειοδότηση κλπ. Αλλά και οι νόμοι ή οι διατάξεις ήταν κάπως χαλαρές και δεν πολυίσχυαν, για να μη πω ότι δεν ίσχυαν καθόλου, γιατί πως να ζητήσεις από τα νήπια να εφαρμόζουν νόμους και κανόνες αφού από τη φύση τους τα παιδιά είναι άτακτα και απείθαρχα. Αυτή, εξάλλου, είναι και η ομορφιά τους. Αυτή η γλυκιά, ούτως ειπείν, αναρχία. Αλλά και των επιχειρηματιών επίσης. Αφού αυτή η χώρα είναι γεμάτη απο όμορφους, άτακτους, μικρούληδες επιχειρηματίες. Που διψάνε για στοργή και - κρατική - προστασία. Εξ αυτού του γεγονότος στο βασίλειο - απέραντο νηπιαγωγείο ανακάλυψαν την τόσο επιτυχημένη έκφραση "κράτος-πατερούλης". Δεν είναι έκτακτη; Και είναι πια όλα τα παιδάκια εκεί τόσο, μα τόσο ευτυχισμένα. Που μερικά αυτοκτονούν από την πολλή ευτυχία ενώ άλλα παίρνουν των ομματιών τους και πάνε αλλού μήπως και μειωθεί λιγάκι η τόση τους ευφορία (το πιάσατε το υπονοούμενο!).\nΠόσο ευτυχισμένοι ζούσαν όλοι σε εκείνο το βασίλειο της παιδικότητας χάρη στις ζαβολιές και τα παραμύθια του Αλέξη. Πόσο διασκέδαζαν όλοι με τις σκανταλιές και τα λογοπαίγνια του! Ιδιαίτερα όταν μπέρδευε τη λέξη "αυταπάτες" με την λέξη "απάτες". Φοβερός ο μπόμπιρας! Έκαναν όλοι κάτι γέλια που ακουγόντουσαν ως τη Γερμανία. Και την Κίνα και την Αμερική μπορώ να σας πω. Τα σουσούμια αυτά, κι άλλα περισσότερα, ο μικρός Αλέξης τα είχε ξεσηκώσει από έναν παλιότερο βασιλιά, τον Αντρέα που ενώ ήταν γέρος, παιδιάριζε πιο πολύ από όλους! "Μιμή δώσε μου ένα μήλο!" έλεγε και ξεκαρδιζόταν απ´ τα γέλια ενώ μπαινόβγαινε σε αεροπλάνα και νοσοκομεία. Ήταν, βλέπετε ο γέρος αυτός, ο πρωτοπαιχνιδιάρης, αφενός πολύ γέρος και αφετέρου γιος του, λεγομένου, Γέρου της Δημοκρατίας (εξ ίσου παιχνιδιάρη και εκείνου).\nΠαραδόξως, τέλος, ενώ απουσιάζουν οι σοβαροί στη χώρα αυτή, πλεονάζουν οι σοβαροφανείς. Αυτοί οι τελευταίοι γίνονται καθεστωτικοί δημοσιογράφοι και αναλυτές ειδήσεων και διευθυντές εφημερίδων και υπουργοί και πρόεδροι τραπεζών ή οργανισμών. Έχουν πάντα ένα σοβαροφανές, πονεμένο ύφος, προϊόν δυσκοιλιότητας ή, σαν να τους πάτησες στον μεσιανό κάλο που θάλεγαν ο Τσιφόρος κι ο Μποστ. Αυτοί οι τύποι προοδεύουν πάρα πολύ στην Ελλάδα, είναι η χρυσή της νεολαία - κυριολεκτικά - και κάνουν τα υπόλοιπα παιδάκια να ξεκαρδίζονται απ' τα γέλια. Τι καλά που περνάμε! Ακόμη ...\nΑναρτήθηκε από Manos Stefanidis στις 9:14 μ.μ.


Πλαστικοί Χειρουργοί Νομός Τρικάλων - Δες Κόστος και Αξιολογήσεις\nΠλαστικοί Χειρουργοί στον νομό Τρικάλων\nΑπλή επίσκεψη : διαγνωστικη επισκεψη ΔΕΣ ΤΟ ΚΟΣΤΟΣ\nΗ Κατράνα Φανή είναι Πλαστικός Χειρουργός και διατηρεί ιδιωτικό ιατρείο στα Τρίκαλα. Είναι πτυχιούχος της Ιατρικής Σχολής του Αριστοτέλειου Πανεπιστημίου Θεσσαλονίκης και ειδικεύτηκε στην αρχή ως ιατρός χειρουργικής στο τμήμα χειρουργικής στον Άγ. Δημήτριο Θεσσαλονίκης και κατόπιν, ως ιατρός πλαστικής χειρουργικής στην κλινική πλαστικής χειρουργικής στο Centre Hospitalier Universitaire de Bordeaux στην Γαλλία. Έπειτα, εργάστηκε για ένα χρόνο ως Πλαστικός Χειρουργός και ως επικουρική ιατρός στο τμήμα πλαστικής χειρουργικής στο ΚΑΤ και στο Θριάσιο αντίστοιχα. Στο ιατρείο της αναλαμβάνει περιστατικά που άπτονται σε όλο το φάσμα της πλαστικής χειρουργικής και πιο συγκεκριμένα στην πλαστική στήθους, στην κοιλιοπλαστική και στην αισθητική πλαστική χειρουργική.